CIP - Kataložni zapis o publikaciji 
Narodna in univerzitetna knjižnica, Ljubljana 
Elektronska in tiskana verzija 


VIVOD, Domen 


Sodobna uporaba fizične sile / Domen Vivod — 1 izd. Ljubljana : 


samozaložba, 2016 


Naslov: SODOBNA UPORABA FIZIČNE SILE 


Avtor: Domen Vivod 
Lektor: 
Oblikovanje: Domen Vivod 


Prva izdaja, 2016 
Copyright: Domen Vivod 
Vse pravice pridržane. 


Publikacije brez pisnega soglasja avtorja ni dovoljeno preslikovati, 
razmnoževati, objavljati in prevajati v tuje jezike. 


Fotografije in citati z navedenimi viri v tem delu, so v skladu z 51. člen 
Zakona o avtorskih in sorodnih pravicah uporabljeni prosto, saj imajo 
namen ponazoritve vsebine oz. napotitve na navedeno delo in avtorja. 


Domen VIVOD 


SODOBNA UPORABA 
FIZIČNE SILE 


Ljubljana, 2016 


Kazalo 


1. Beseda recenzorja............nnn 8 
De MU VOdi ae ne ANAL AE SA AE Na, 10 
3 Uporaba zakonite fizične sile kot kaznovanje v očeh družbe ........ 12 
4 Usposabljanje pripadnikov varnostnih struktur............................ 14 
5 Bolečina med zakonito uporabo fizične sile lahko pomeni kaznovanje 
Po o EV v ENE 17 
6 Opredelitev bolečine glede na vrsto izvajanja fizične sile in meje 
humanoOStA minimalen a rl nitne 18 
6.1.1 Pritiski na vitalne točke................................................... 18 
6:2 Strokovni PIJEM siste Hit ve vedu reke vei vili naja 20 
6:3: . Strokovni Udari z... AN AENEN NANA NANA VA eh 23 
Udarci za preusmeritev pozornosti ................................................ 24 
Udarci za rušenje ravnotežja......................................................... 25 
Potiski za rušenje ravnotežja......................................................... 26 
Neposredni udarci za preprečitev napada...................................... 26 
Kombinacija udarcev... 28 
Posledice udarcev v glavo......................ne 29 
6.4, Strokovni MOTI asis an A O pra 31 
7 | Rezultati raziskave... 33 
7.1 Združen graf, strnjen pregled po letih........................................ 37 
7.2 Dodatne ugotovitve ...................n 38 
43, Izkaz'spremembiuti sn ata nan ea era huda 39 
8 SODOBNA UPORABA FIZIČNE SILE... 42 
8.1 Podpora sodobni uporabi fizične sile......................................... 42 
8.2 Dialogi pred in med uporabo fizične sile.................................... 44 
Spravni/POGOVO[ii ses: asan nA aha nena ha Me Ha ii 45 
8.3 Stopnjevanje in popuščanje... 46 


8.4 Preprečitev pristopa oz. prehoda............................................... 47 


Klasična metoda... ass jek ke ek elek el ej ek kb ei 47 
Preprečitev prehoda s telesom .............................................. 48 
8.5 Omejitev gibanja in premik osebe .............................................. 50 
8:0: 'ViVOdOV: prijem: £ssivis sie za ie NE PE eeke ki rkp rk enke ka ribah ke 53 
8.7 Ključ na komolcu (ude garami)........................................... 56 
Če sta dva pripadnika varnostnega osebja ............................ 60 
Težave in rešitve pri izvedbi ključa na komolcu...................... 61 
8.8 Prijem okoli vratu (ushiro jime)........................................... 66 
Težave in rešitve pri izvedbi prijema okoli vratu ..................... 70 
8.9 Umirjanje sina a anke kara ki ker čen irka 74 
Umirjenje na tleh... 74 
Primer umirjanja iz napada srednje intenzitete  (rinjenje 
varnostnega osebja)... 76 
Umirjanje po strokovnem udarcu ........................................... 78 
8.10  Vklepanje iz prijema okoli vratu - Vivodov prehod .................. 80 
9: < RazdvajanjO:a tini gnkEn Meke MNE Mea Meke MNE pa IAE aaa Etna 83 
9.1.1 Razdvajanje skupin... 87 
10 Obramba pred napadom ..................e 88 
11 Subjektivni faktorji... 95 
SOraz MemoSt is nn AA A AA ve kai ia 95 
Vnašanje osebnih občutkov ....................nnnnna. 97 
12. Zaključek t.im aa s inE sano RE RORERIES RISBE SR EEA 99 
RN O O O OM ROM UE 100 
O<aVlOfjU stone bedna dode vije) ve dode va seje) ote ei 100 


1 Beseda recenzorja 


Mag. Tadej Stergar se že 30 let ukvarja z borilnimi 
veščinami. Kot predavatelj, trener in inštruktor je 
aktiven že vse od leta 1994. Udeležuje se številnih 
domačih in mednarodnih srečanj ter usposabljanj 
s področja borilnih veščin. Bil je aktiven 
tekmovalec. Danes je priznan mednarodni sodnik. 
; V okviru treningov se posveča praktični uporabi 
V, N učinkovitih samoobrambnih tehnik. Vodi številne 
ANIN 

tečaje samoobrambe za določene ciljne skupine 
| kot so mladostniki z nizko samopodobo, ženske, 
žrtve nasilja, javni uslužbenci, ki poslujejo s strankami ipd. Prav tako je 
zadnja leta zadolžen za usposabljanje varnostnikov s področja praktičnega 
postopka s samoobrambo. V preteklosti je pomagal tudi policijskim 
inštruktorjem pri usposabljanju policistov. Je velik zagovornik človekovih 
pravic in svoboščin, zato ni naključje, da je magistriral s tega področja na 
Fakulteti za državne in evropske študije. 


Pri preučevanju virov in literature s področja borilnih veščin lahko 
ugotovimo, da obstaja prava poplava informacij s tega področja. Veliko 
manj je virov in literature s področje praktičnih postopkov varnostnih 
struktur, kar je tudi logično, saj je interes po tovrstnih informacijah bistveno 
manjši in še ta praviloma znotraj strokovnih krogov uporabnikov. Kljub temu 
lahko pri natančnejšem pregledu obstoječih virov s področja praktičnega 
postopka v večini primerov ugotovimo neko kontinuiteto poučevanja kot tudi 
uporabe in s tem izvedbe, ki močno temeljijo na tako imenovanih klasičnih 
borilnih veščinah. Navedeno ravnanje samo po sebi še ne pomeni, da je v 
celoti napačno ali slabo, vendar pa številni avtorji pogosto ne presežejo 
preteklih metodoloških okvirov in področja ne razvijajo v skladu z razvojem 
splošne družbene morale in še zlasti ne v skladu z razvojem področja 
človekovih pravic in svoboščin. 


In ravno to je ključni element, zaradi katerega zelo pozitivno pozdravljam 
delo avtorja Domna Vivode, ki se je uspel odluščiti od doslej klasičnega 
obravnavanja tovrstnega področja in se je pogumno lotil problematike 

dojemanja praktičnega postopka na nov sodoben način v skladu z novimi 
moralnimi vrednotami in predvsem v skladu z razvojem človekovih pravic 
in svoboščin. Čeprav je pričujoče delo namenjeno predvsem področju 
zasebnega varovanja, je mogoče z novim, svežim pristopom obravnave 
področja, sprožil počasen val sprememb tudi na drugih področjih, ki so 
namenjena ostalim varnostnim strukturam (redarji, policisti itn.), torej na 
način, da se bodo tudi ostali avtorji opogumili in pričeli zagovarjati nove, 
mogoče tudi manj poznane metode, ki pa bodo lahko prav tako učinkovite 
in bodo v najmanjši možni meri posegale v posameznikove pravice in 
svoboščine. 


Avtor se zaveda problematike usposabljanja varnostnih struktur in je 
dejansko eden redkih, ki je po principu »manj je več« zelo zmanjšal število 
tehnik, ki bi jih po njegovem mnenju varnostno osebje moralo poznati, 
seveda se pa določene tehnike veliko bolj smiselno in pogosteje ponavljajo. 
Če nekoliko povzamem in smiselno uporabim izjavo legendarnega Bruce 
Leeja, se ni potrebno bati nekoga, ki je 10.000 tehnik izvedel enkrat, se je 
pa potrebno bati nekoga, ki je eno tehniko izvedel 10.000 krat. V skladu s 
tem duhom, ob zavedanju omejitev programov izobraževanj oz. 
usposabljanj, je v skladu z modernim pristopom torej potrebno upoštevati 
vse te okoliščin in zmanjšati število tehnik ter obdržati le cvet najboljših, 
predvsem pa izluščiti ves balast tradicionalnih borilnih veščin, ki v 
izobraževalnih okvirih teh struktur nimajo kaj iskati. 


Avtor pa je naredil še en pomemben odmik od večine ostalih virov in sicer, 
prilagodil je poimenovanje prijemov na enostaven in uporabnikom razumljiv 
način in ne uporablja tujih imen določene borilne veščine. Veliko 
pripadnikov s področja zasebnega varovanja namreč nikoli ni treniralo 
borilnih veščin. Veliko tistih, ki pa so, pa so uporabljali drugačna 
poimenovanja ali pa teh tehnik sploh niso imeli. 


In za konec še na kratko. Pričujoče delo predstavlja nov veter na področju 
obravnave praktičnega postopka, se je pa potrebno zavedati, da je to 
področje živo in ga je potrebno sproti razvijati v skladu s splošnimi 
družbenomoralnimi vrednotami, predvsem pa v skladu z razvojem področja 
človekovih pravic in svoboščin. 


mag. Tadej Stergar 


2 Uvod 


V Sloveniji, ne glede za kašno varnostno strukturo gre, praktično vsa 
vsebina, povezana z uporabo zakonite fizične sile izvira iz policijske 
samoobrambe. Doktrine, strategije in naravnanost različnih varnostnih 
struktur bi morale biti različne, zato tudi ukrepanje samo po sebi ne more 
biti enako. Družba že od policije, v odnosu do izvajanja pooblastil, pričakuje 
interaktivne in druge sodobne sociološke rešitve. Od drugih varnostnih 
struktur pa glede na njihovo specifično vlogo v družbi zahteva svojstvene 
rešitve, ki so složne s poslanstvom konkretne varnostne organizacije. 


Lasten vir 

Zasebno varovanje je edino, ki se lahko v okviru lastnih interesov 
(predvsem zaradi zadovoljstva naročnika varovanja), sistemsko zateka k 
mehkejšim metodam uporabe fizične sile. Mehkejše metode so v 
zasebnem varovanju pogosto potrebne tudi zato, ker so bile stare 
represivne (policijske) metode, ki so jih izvajali zasebni varnostniki, pogosto 
inkriminirane samo zato, ker ni šlo za delovanje državnega organa, temveč 
zasebnika. Zasebno varovanje je bilo tako tudi prisiljeno, da pri razvijanju 
sodobne uporabe fizične sile sledi poti, ki jo oblikujejo pričakovanja družbe. 


Modifikacija izvajanja fizične sile je prinesla izjemno dobre rezultate. 


Raziskava ne odkriva samo problemov, temveč daje tudi elementarna 
napotila in v maksimalni meri navaja tudi konkretne rešitve. 


Vsebina prinaša izvirnost, unikatne rešitve in v strokovnem smislu 
prelomno vrednost na področju uporabe fizične sile. 

3 Uporaba zakonite fizične sile kot kaznovanje v 
očeh družbe 


Praktično noben predpis, ki ureja uporabo fizične sile pripadnikov 
varnostnih struktur v civiliziranih družbah, ne dopušča mučenja ali drugega 
krutega, nečloveškega ali ponižujočega ravnanja. Praviloma je v predpisih 
kaznovanje med temi prepovedmi celo eksplicitno navedeno. 


Uporaba fizične sile je neke vrste orodje za discipliniranje, ki je ustanovljeno 
zato, da bi se ljudje podrejali pravilom oz. ravnali v skladu s predpisanim 
vedenjem. Discipliniranje pa je hkrati kaznovanje, kadar se oseba tako ne 
ravna. Tako se je med uporabo fizične sile zelo težko izogniti občutku 
kaznovanja. Pomembno je, da občutek vplivov uporabe fizične sile zaradi 
uvajanja discipline pri osebi ne preraste v občutek kaznovanja zaradi 
prestopka samega ali celo osebnih pogledov izvajalca. 


Pripadniki varnostnih struktur lahko ukrepajo s fizično silo le, če osebe ne 
morejo drugače odvrniti od kršitve. Delujejo torej v nasprotju z voljo osebe, 
zato oseba pogosto dobi občutek prisiljenja. Kazenski zakonik prisiljenje 
kvalificira z elementom sile ali resne grožnje. Evropsko sodišče za 
človekove pravice prisiljenje okvirja bistveno širše, in sicer kot vsako 
namerno ustvarjanje nesorazmernih pogojev izbire (Deweer proti Belgiji, 
sodba z dne 27. februarja 1980). Te pravne in civilizacijske norme so v 
ljudeh pozicionirane vedno višje in globje. Zato osebe, zoper katere je 
uporabljena zakonita fizična sila, vedno pogosteje dobijo občutek 
prikrajšanja, nasilne podreditve — kaznovanosti. Velika diferenciacija se 
pokaže med »konzervativno« uporabo sile in »korektno« (humano, 
uvidevno) uporabo zakonite fizične sile. Za osebo je edino sprejemljiva 
zares korektna uporaba fizične sile, pa še to sprejema le v primerni časovni 
distanci in odstotkih, ki se močno vežejo na ostale inštrumente (predvsem 
spravna ravnanja). Skrajni pacifistični pogledi ne dopuščajo legitimnega 
nasilja, niti ne nasilja kot skrajni ukrep za odvračanje konkretnih nevarnosti. 

Vir: http://www.bjjee.com julij 2015 


Ukrep je uperjen zoper voljo osebe. Zato oseba praviloma dobi občutek 
napada na njeno osebnost in dostojanstvo. Prejeta bolečina mu ustvari 
občutek tudi prizadetosti integritete. Kazensko pravna forma bi v primeru 
nezakonitosti posega to opredelila kot kaznovanje. Ker oseba vztraja pri 
svoji volji in to povezuje s svojo legitimno pravico, jo hitro, sploh v primeru 
odločnejše uporabe sile, spreleti tudi občutek kaznovanja. Zakonitost 
uporabe sile ureja kazenskopravni vidik, subjektivni vpliv (občutek osebe) 
pa ne. Subjektivni občutek prikrajšanja z uvidevnim ravnanjem upada, ob 
ukrepanju z manj posluha do sočloveka pa preraste v gnev, jezo ali celo 
srd. 


Pripadniki varnostnih struktur lahko izvajajo svoja pooblastila na različne 
načine. V postopke lahko vnašajo jezo, svoj ego, maščevalnost, zaostreno 
lahko ukrepajo tudi iz strahu ali sledijo vzgledom kolegov in se opirajo na 
znanje, ki jim ga podaja stroka. Implementacijo družbenih pričakovanj pa 
se v posameznega pripadnika varnostnih struktur lahko doseže le z 
osveščenostjo in vzgledom njihovih vodij ter s prenosom miselnosti v učne 
ter obdobne procese usposabljanj. Ko bodo odgovorni dozoreli v 
doktrinalnem smislu, bodo lahko na novo začeli postavljati tudi sodobno 
taktiko uporabe fizične sile. 

4 Usposabljanje pripadnikov varnostnih 
struktur 


Izvor naše moči je dinamski ali tvorni princip naše duše, ni ne duh ne pamet, 
ne ideje, temveč gonski utrip. (Ozvald 1932) Gonski utrip uporabe fizične 
sile s stališča tvornega principa lahko posodobimo tako, da zamenjamo 
miselnost, dinamičen princip pa tako, da se v usposabljanja vnese nove 
metode. 


Žaberl in Nemanič izpostavljata, da se z uporabo tehnik strokovnih prijemov 
prisili osebo, ki se upira, da se zaradi bolečin pokori tuji volji. Pomeni, da 
tehnike temeljijo na povzročanju bolečine, kar pa naj ne bi povzročilo 
poškodb osebe, proti kateri je sila uporabljena. To je mogoče samo v 
primeru, ko zna policist takšne prijeme strokovno uporabljati. Neposredna 
uporaba fizične sile poveča možnost poškodovanja osebe in policista. 
Strokovno lahko policist uporablja fizično silo le, če obvlada samoobrambno 
tehniko. Prav v tem je smisel samoobrambe v policijskem izobraževalnem 
procesu in pozneje, ko policist opravlja naloge v enoti. Policist ima z 
obvladanjem samoobrambe večjo samozaupanje in prepričanje, da bo 
uspešno opravil določeno policijsko nalogo, čeprav nastopijo pogoji, ko je 
prisiljen uporabiti fizično silo. (Žaberl 2009, Nemanič 1995) 


Zakoreninjena strategija je dobila svoj neomajni koncept leta 1983, ko je bil 
ustanovljen Kolegij mojstrov samoobrambe. Temelji izključno na policijski 
samoobrambi. Eklatantne anomalije zahtevajo spremembo strategije in ne 
le kozmetičnih sprememb. To v praksi pomeni, da je treba zadevo postaviti 
na glavo. 


V usposabljanja pripadnikov varnostnih struktur so se sicer vnesli nagovori 
o človekovih pravicah, vendar osnovni programi se niso bistveno spremenili 
razen, da so se dodali strokovni pritiski in ustvarili zametki uporabe 
skupinske fizične sile. V okviru določenih usposabljanj se sicer uveljavljajo 
tudi različice, ki se nagibajo k sodobni uporabi fizične sile, vendar jih 
konservativni lobi vztrajno zavrača in tako ne najdejo mesto v rednih 
programih usposabljanj. 


14 


Vir: http:/www.bjjee.com julij 2015 


Glede na omejeno število ur v procesih usposabljanj in ozki specialnosti pri 
izvedbi točno določenih nalog različnih organov je ob primerni naravnanosti 
treba narediti realno selekcijo učinkovitih rešitev. Izvajanje varnostnih nalog 
je ogledalo družbe. Družba želi prijazne, diskretne in mehke rešitve. 
Rezultati raziskave, ki sem jo izvajal v 2013, 2014 in 2015 je proučevala 
implementacijo mehkih oblik uporabe fizične sile. Gre za vmesno stopnjo 
med dialogom in uporabo strokovnih prijemov. Do sedaj te vmesne stopnje 
formalno nismo poznali, kljub temu, da so se določene oblike v praksi zelo 
prijele. 


Uporaba ukrepov vsebuje ozko specifiko, ki je zaradi drugačnega 
poslanstva težko razumljiva tako privržencem represije državnih 
organov kot sposobnemu športnemu borcu. Sodobni varnostni ukrepi 
ne temeljijo na borilnih veščinah in hrepenenju po športni zmagi kot ne na 
nekompromisni represiji državnega aparata. Večino, tako teoretike kot 
praktike, nas obremenjuje zgodovina, v genih zapisan režim, doktrina 
države in vloga državnega aparata. Ne glede na to, da se zgledujemo po 
zahodnem svetu in s težavo sprejemamo njihove poglede, je vprašanje 
generacij, kdaj bodo razumele, da represivni aparat varuje in služi (protect 

and serve). Pri nas ne poznamo nagovora: »Dober dan gospod, kaj lahko 
storimo za vas?« 


Pristojni za urejanje tega področja se zavzemajo za zelo ozko poslanstvo. 
Policijske naloge izhajajo iz temeljne dolžnosti policije, tj. zagotavljanja 
varnosti posameznikom in skupnosti, spoštovanja človekovih pravic in 
temeljnih svoboščin ter krepitve pravne države. (Predlog zakona o nalogah 
in pooblastilih policije EVA: 2010-1711-0005) 


Ob zavednih pogledih je policija padla tudi v fazo preobremenjenosti. 
Ostalo jim je več ali manj le jedro njihovega dela — represivnost in striktnost 
pri delu, zaradi racionalnosti oblikovano v obliko gospodovalne 
naravnanosti. 


Vir: www.gibanje-ops.com 


Ustvariti je treba bistveno večji odstotek uspešno izvedenih varnostnih 
nalog brez uporabe sile, ne glede na to, če formalno že nastopijo zakonski 
pogoji za upravičenost uporabe fizične sile. 


Ker je prepletenost v državnih organih obširna, kadrovanje zaščitniško in 
se določeni ljudje gibljejo po hierarhični lestvici v okviru istih področij, v 
bližnji prihodnosti ni pričakovati bistvenih sprememb, tako ne v kadrovanju 
kot tudi ne v sistemskih spremembah. 

5 Bolečina med zakonito uporabo fizične sile 
lahko pomeni kaznovanje osebe 


Pri uporabi fizične sile se učinkuje na osebo praviloma tako, da se ji s 
povzročitvijo bolečine ali celo telesne poškodbe prepreči nadaljnje upiranje 
ali napadanje. Fizična sila spada med milejša prisilna sredstva in je 
sestavljena iz množice različnih elementov, ki zahtevajo dobro 
usposobljenost, telesno pripravljenost in praktično izurjenost policistov. Pri 
tem je zelo pomembna tudi taktičnost v postopku, saj lahko policisti zaradi 
neupoštevanja pravil po nepotrebnem poškodujejo osebo v postopku. 
Poleg tega morajo paziti tudi na korektnost in humanost pri izvajanju 
postopkov. (Žaberl 2009, Nemanič 1998). 


Vir: www.reporter.si, julij 2015 


Če sledimo zapisanemu, je po teh teorijah celo poslanstvo in namen 
uporabe fizične sile povzročitev bolečine ali telesne poškodbe. To izvira iz 
pomanjkljivega poznavanja načinov in metod uporabe fizične sile v 
celostnem smislu. Bistvo fizične sile ni ne bolečina, ne poškodovanje, celo 
obratno, cilj izvajanja fizične sile je, da je povzročena bolečina čim manjša 
in poškodbe zgolj izjeme, v kar verjame že tudi peščica policijske stroke. 
Uporabljena fizična sila je lahko pozitivno vrednotena le, če se na prvo 
mesto postavi korektnost in humanost celotnega postopka. 

6 Opredelitev bolečine glede na vrsto izvajanja 
fizične sile in meje humanosti 


6.1.1 Pritiski na vitalne točke 


Pri pritiskih na vitalne točke gre za izzivanje bolečine, s pritiski na določene 
točke. 


Vir: www.kpho.com julij 2015 


Gre za alternativne načine uporabe fizične sile, ki se ob samostojni uporabi 
gibljejo po tanki meji humanosti. V kombinirani uporabi za uspešno izvedbo 
strokovnega prijema ali meta, pritisk na vitalne točke pogosto ostaja edina 

in milejša alternativa strokovnemu udarcu. Dopustna je zgolj osnovna 
bolečina (minimalna bolečina za nujno vendar zadostno reakcijo). Pri 
normiranju sile oz. oblikovanje osnovne bolečine je temeljno izhodišče 
pričakovan odziv. Ko oseba prizadeti del umika, se mora pritisk zmanjševati 
in bolečina popuščati. Glede na odziv je lahko stopnjevano tudi doziranje 
bolečine. Pretirani pritiski bi namreč pomenili obliko izživljanja, ki se ob 
različnih pogledih sami po sebi prepletajo tudi z elementom kaznovanja. 


Najosnovnejša pritiska, sta pritisk na obraz in pritisk pod Adamovo jabolko. 
Strogo nadziran pritisk na obraz (tudi oči) praviloma uporabimo za 
spremembo gibanja ali ravnotežja napadalca. Pritisk pod Adamovo jabolko 
pa praviloma pri pasivnem upiranju osebe. Pogost namenski pritisk za 
izvedbo prijema okoli vratu je tudi pritisk pod koren nosu. Redkejši so pritiski 
na sklepe, na dlesni ali za ušesom. Pritiski na mišice so učinkoviti z 
stiskanjem ali močnim pritiskom mišice ob kost. Zraven praviloma slabe 
učinkovitosti pritiske kazijo tudi podpludbe. Pritiski na živec zahtevajo zelo 
izurjenega izvajalca. Najlažje se lucira živec iz hrbtenice v nogo (nervus 
ischiadicus) ali živec ob komolcu. 


ZiR 
SECURITY 

6.2 Strokovni prijemi 


Pri strokovnih prijemih gre za obvladovanje telesa in gibanja osebe. 


t PReNpOLICIJA SEE 


Vir: www.policija.si, julij 2015 


Sodobni trendi zagovarjajo metode obvladovanja s telesom, kot je npr. 
usmerjanje s telesom, nošenje, pri čemer se ne uporablja vzvodov. Glej tudi 
poglavje Sodobna uporaba fizične sile. 


Kot ostrejšo obliko prijema se favorizira prijem okoli vratu, ki ne povzroča 
neposredne bolečine, temveč takojšno reakcijo osebe zaradi zapore 
dihalnih poti. 

Ob eventualni uporabi vzvodov se priporoča uporabo vzvodov na večje 
sklepe. Pri tem se priporoča tehnike s čim večjim območjem naleganja, 
zaradi česar se lažje zajame in obvladuje čim večjo maso osebe. Z veliko 
površino združenih stičnih točk teles se hkrati izogibamo pritisku zgolj na 
določene točke sklepov, ki povzročajo ostro bolečino. Delovanje na večje 
sklepe, s čim večjo površino naleganja, osebo stabilizira, vzvod pa nastopi 
bolj kot varovalka, ki v primeru resnejšega upiranja le nadzira vedenje 
osebe. Vzvodi na večje sklepe ustvarjajo bolj topo bolečino in je lažje 
regulirati njegovo intenziteto, zato lahko lažje in bolj nadziramo doziranje 
stopnjevanja bolečine. 


Celoten postopek, izvedbe prijema, tudi prehod do končne oblike vzvoda 
mora maksimalno slediti fizionomiji telesa in biti izveden brez (oz. s čim 
manj) bolečin. 


Vir: www.radio1.si, julij 2015 

Vzvodi na manjše sklepe niso priporočljivi, saj pomenijo nenadno ostrejšo 
bolečino. Zaradi fizionomije, dajejo manjši sklepi tudi manjšo odpornost. 
S tem se pri uporabi vzvodov na manjše sklepe pojavlja večja možnost 
poškodb. Velika dinamika med uporabo fizične sile in inercija mase telesa 
osebe (voljna ali ne), na katero se deluje, pri vzvodih na manjše sklepe 
pogosto ne omogoča, da oseba sorazmerno sledi bolečini, zato je možnost 
poškodb pri uporabi vzvodov na manjše sklepe bistveno večja kot pri 
uporabi vzvodov na večje sklepe. Pri vzvodih na manjše sklepe bolečina 
ob prehodu skozi miselne procese pogosto ukroti dinamiko telesa 
prepozno. Pogosto pa je tudi vztrajnostni moment telesa tako velik, da ga 
vzvod na manjši sklep fizično ne more ustaviti. Oseba je med postopkom 
praviloma tudi pod vplivam emocij, adrenalina ali celo psihoaktivnih 
substanc, to pa je odlična popotnica za prepozno odzivnost in poškodbo. 
Posledično lahko govorimo o nedovoljeni posledici in pogosto tudi o 
neopravljeni varnostni nalogi. 


Pri izvajanju strokovnih prijemov je treba slediti zapovedi: manj ko je 
bolečine, boljši je prijem. 


Izvajanje prijema z namenom izzivanja bolečine zato, da se oseba pokori 
zaradi bolečine, pomeni nedopustno kaznovanje. 


Neprimerno je tudi izvajanje fizične sile z vlačenjem za oblačila, ki se lahko 
strgajo. Pri prijemih za oblačila se lahko oseba pogosto tudi izmotava, pri 
čemer pride do grdega, poniževalnega vlačenja za oblačila in odrgnin 
(predvsem vratu), kar lahko dobi tudi kaznovalni pridih (glej tudi poglavje 
Sodobna uporaba fizične sile). 

6.3 Strokovni udarci 


Sunki oz. »tsuki« so kratki direktni udarci naravnost v nasprotnika. Sunki so 
najpogostejša tehnika v karateju, pri kateri je moč odvisna od stabilnosti 
položaja, usklajenosti in hitrosti obračanja bokov, ter uporabe kar največje 
mase telesa. Osnovne značilnosti teh udarcev so: racionalnost, najkrajša 
pot, velika hitrost. Udarci, zamahi oz. »USHI« pa so udarci, pri katerih roka 
ali noga naredi daljšo pot (zamah in udarec kot bič iz komolca) in je z leve 
ali desne strani ali naravnost usmerjena v napadalca. Mednje štejemo tudi 
udarce s komolcem. (Žaberl, 2009) 


Strokovni udarci se izvajajo za preusmeritev pozornosti, rušenje ravnotežja 
ali preprečitev napada. 


Vir: www.video.news.com.au, julij 2015 


Priročnik za uporabo fizične sile v policiji 2007: »Udarec je najhitrejša in 
najučinkovitejša uporaba fizične sile, zato ga je potrebno pri dopolnitvi 
prijema izvajati kontrolirano v skladu z namenom uporabe, pri napadu pa 
sorazmerno na resnost napada«. 

Udarci za preusmeritev pozornosti po množičnosti zamenjujejo hitri 
udarci na dotik (»frc« ali udarec »na bič«) in sunki. Sunek je blažji od udarca 
in strožji od potiska. Izvede se tako, da se potisku poveča hitrost in zmanjša 
masa (hiter potisk) oz. udarcu poveča masa in zmanjša hitrost (sunek z 
maso). V zasledovanju višjega nivoja zavarovanja človekovih pravic, sunek 
uvrščamo med udarce. Sunek se uporabi za zagotavljanje varnega 
območja delovanja, ko se oseba/e nevarno približa/jo oz. približujejo, pri 
obračanju osebe za prehod v prijem okoli vratu od zadaj, za izvedbo 
metode »akcije reakcije« pred rušenjem ravnotežja ipd. Pogosto sunek ali 
hiter udarec na dotik zamenjata strokovni udarec v smislu preusmeritve 
pozornosti. Da se osebi za trenutek preusmeri pozornost, ti udarci 
navidezno napadajo vitalne dele ali napadajo občutljive točke. Pri tem 
oseba trzne bolj od strahu kot od bolečine. V vsakem primeru je izvedba, 
predvsem intenzivnost teh udarcev, popolnoma podrejena namenu 
preusmeritve pozornosti. Kot izhaja iz samega namena izvedbe, udarci za 
preusmeritev pozornosti ne morejo stati samostojno. Samostojna uporaba 
takšnih udarcev (suvanja, zbadanja, klofutanja) hitro dobi obliko ponižanja 
in prizvok kaznovanja. 

Vir: www.wpr.org, julij 2015 

Udarci za rušenje ravnotežja zaradi namena prenosa teže lahko 
zamenjajo tudi potiski/potegi in sunki. Sunki ali udarci s povečano maso 
napadajo občutljive točke, da izzovejo prenos ravnotežja na stojno nogo ali 


pod težišče osebe. 


Udarec za zmanjšanje ravnotežja se uporablja pri podiranju, da se prenese 
ravnotežje v smer podiranja, ali pri uporabi strokovnega prijema, če je 
upiranje posledica zelo stabilnega položaja osebe. To so udarci v telo (npr. 
pleksus solaris) oz. okončine, strogo kontrolirani sunki v glavo, v skladu z 
namenom uporabe (zmanjšanje ravnotežja). 


Vir: shopriteholdings.co.za julij 2015 


Za prenos ravnotežja se lahko uporabljajo tudi pritiski na vitalne točke 
(praviloma na obraz) in potiski. 

Potiski za rušenje ravnotežja se izvede z namenom obremenitve stojne 
noge, ki se jo nato izpodbija. Tekoča izvedba je strokovno in družbeno 
podprta oblika. Čas trajanja in število potiskov pa družbeno strpnost hitro 
prevesi v neodobravanje in kvalifikacijo nehumanega ravnanja. 


Priročnik za uporabo fizične sile v policiji 2007 (str. 53): »Mesta za udarjanje 
so tisti deli telesa, na katerih je povzročena takšna bolečina, da policist 
zmanjša njen odpor in toliko preusmeri njeno pozornost, da lahko izvede 
strokovni prijem in osebo dokončno obvlada«. 


Neposredni udarci za preprečitev napada se lahko uporabijo 
sorazmerno z resnostjo napada ali pri ukrepanju zoper več oseb, v skladu 
z namenom uporabe. 


Vir: http://liberalconspiracy.org/ julij 2015 


Praviloma so to udarci v telo. Če je napad usmerjen v glavo, če več 
napadalcev resno napada, če se napad odvija z nevarnim predmetom, 
orožjem ali je ogroženo življenje, se lahko uporabi tudi neposreden 
strokovni udarec v glavo (po možnosti v brado). 


Udarec v skladu z namenom uporabe je službena pristojnost pripadnikov 
varnostnih struktur, pravica do obrambnega udarca (sorazmernega z 

resnostjo napada), pa tudi pri izvajanju zakonite fizične sile, dodatno 
splošna človekova pravica izvajalca. 


Vir: www.freekeene.com, julij 2015 


Pri težjih oblikah uporabe fizične sile je tako zaradi zanesljivosti ukrepanja 
kot varnosti pripadnika varnostnega osebja in tretjih oseb, ob načelu 
nujnosti (in ultimo ratio), treba upoštevati tudi načelo preciznosti. Pri tem 
Žaberl (2008) preciznost opredeljuje le kot del načela strokovnosti. Za 
varovanje življenja pa je lahko odločilnega pomena ravno učinkovitost 
obrambe in preciznost kot njen integralni del ali kot pravi Veič (1996), da bi 
v življenjsko nevarnih situacijah lahko uporaba (nepreciznega) prisilnega 
sredstva pomenila »hazardiranje« z najpomembnejšo človekovo vrednoto 
- življenjem. 


Nepreciznost kot posledica malomarnosti daje občutek predimenzioniranja 
in videz grdega ravnanja, kar lahko prenekateri opazovalec ali neposredno 
prizadeta oseba občuti kot kaznovanje ali izživljanje. Če ne gre za 
življenjsko ogroženost, se ne uporablja udarcev v vrat, grlo in genitalije. To 
niso zgolj mesta, za katere je večja možnost poškodb, temveč bi udarjanje 
v te predele ob redni uporabi fizične pomenilo tudi ponižanje in obliko 
kaznovanja. 

Kombinacija udarcev je zelo pogosta pri odvrnitvi vsakega resnega 
napada. Odvrnitev resnega napada praviloma zahteva predhodni 
udarec/ce za preusmeritev pozornosti kot predpogoj, da lahko pripadnik 
varnostnega osebja izvede učinkovit, merjen udarec. Učinkovito pomeni 
tako, da bo napadalca od napada zagotovo odvrnilo. V praksi se fizične sile 
ne da izvesti tako dosledno, kot si to zamišlja teorija. Ob veliki dinamiki 
napada namreč obstaja velika verjetnost, da udarec za preprečitev napada 
ne zadane ali zadene cilj neučinkovito. Zato mora pripadniku varnostnega 
osebja udarec ali celotno serijo udarcev ponoviti. Seveda je pri tem treba 
vsak trenutek preverjati trajanje in tehtati intenzivnost napada. Sorazmerje 
je treba iskati tudi v trdovratnosti napada oz. napadalca. Pri tem ne gre 
samo za število udarcev ali serij udarcev kot tudi ne intenzivnost udarca. 
Na drugi strani za nestrokovno šteje nezadostna uporaba fizične sile. Slab 
udarec lahko še bolj razjari napadalca in bo za preprečitev napada treba 
uporabiti bistveno ostrejši ukrep. Kar v naravi pomeni zelo močan udarec 
ali celo več, ti pa gledano iz začetnega stališča, sami po sebi kličejo po 
prekomerni/nepotrebni uporabi fizične sile, hkrati pa iz trenutnega stališča 
dovoljujejo uporabo, saj je v tistem trenutku nalogo mogoče izvesti le s 
takšno silo. Ob resnem napadu je treba vedno postaviti na prvo mesto 
varnost pripadnika varnostnega osebja. Vprašanje je treba razširiti do te 
mere, da se vprašamo, ali bo zaradi resnosti napada, pripadnik 
varnostnega osebja, ki bo zadal nezadosten udarec, sploh imel možnost 
odvrniti napad ali bo ravno ta nezadostnost botrovala njegovi življenjski 
ogroženosti. Ravno zaradi tega lahko o prekoračeni uporabi fizične sile 
govorimo le, če se uporabi vrsta in način izvajanja strokovnega udarca v 
nasprotju z namenom, ne pa zaradi preveč intenzivnega udarca, ki je 
uporabljen z namenom odvrnitve napada pred življenjsko ogroženostjo. 

Posledice udarcev v glavo so lahko zelo resne, včasih tudi smrtno 
nevarne. Tega se morata zavedati tako varnostno osebje kot tudi 
napadalec. Napadalec je tisti, ki kreira resnost ogrožanja. Pri tem se mora 
napadalec zavedati, da če bo njegovo ogrožanje tako resno, da bo z njim 
ogrozil življenje drugega, bo pripadnik varnostnega osebja dolžan uporabiti 
tak ukrep, ki bo učinkovit in ki ima lahko za posledico tudi ogrožanje 
njegovega življenja. Če pri osveščanju glede posledic iščemo vzporednico 
v uporabi strelnega orožja, je jasno, da se morata tako pripadnik 
varnostnega osebja kot tudi napadalec zavedati, da lahko ob uporabi 
strelnega orožja napadalec izgubi življenje. Napadalec tako z napadom na 
življenje drugega sprejme tudi posledico, da s tem ogrozi tudi svoje 
življenje. 


Vir: www.kokodak.napovednik.si 

Posledica udarca ni zgolj premo sorazmerna z intenzivnostjo udarca, 
temveč jo pogojujejo številne druge okoliščine (psihofizično stanje, 
vsebnost adrenalina, zategnjenost mišic, kot in površina naleta, vrsta 
zajetih tkiv, prenos vibracij, trenutna smer gibanja, osebna občutljivost 
stresa centra za ravnotežje itd.). Ena najpomembnejših okoliščin, ki dirigira 
končno posledico udarca, je padec napadalca. Pri padcu lahko napadalec 
z glavo udari ob tla, zaradi česar lahko posledice drastično eskalirajo. Pri 
udarcu z glavo ob tla gre za tki. sekundarno posledico, na katero pa 
pripadnik varnostnega osebja ne more imeti vpliva. Vendar mora pripadnik 
varnostnega osebja, ko tehta potrebo po uporabi udarca za preprečitev 
napada, jemati v obzir tudi to okoliščino in eventualne posledice zaradi 
udarca ob tla. Ker je nivo intenzivnosti udarca irelavanten in diskutabilen, 
se v trenutku pojava eklatantnih pogojev za uporabo najstrožjega udarca, 
udarca za preprečitev napada pred ogrožanjem življenja, tveganje prenese 
na stran napadalca. 


ZIZ 
SECURITY 

6.4 Strokovni meti 


Lepo izvedeni strokovni meti lahko eksponirajo strokovni zaključek 
odvračanja napada. Pri tem je pomembno, da je napad tako resen in »čist«, 
kot je bil v okviru obrambe »čisto« in resno izveden met. Ravno zaradi teh 
okoliščin mnoge teorije uporabe fizične sile uvrščajo strokovne mete med 
najstrožjo uporabo fizične sile. Čim se ruši ravnovesje med težo okoliščin 
napada in izvedbo meta, se začnejo pojavljati znamenja prenagljenosti, 
predimenzioniranosti in nesorazmernosti, kar se lahko v drugih očeh 
prikaže tudi kot oblika nehumanega ravnanja. 


Pogosteje od metov se za rušenje na tla in obvladovanje nasprotnika v 
nižjem položaju uporabljajo rušenja ravnotežja. Pri rušenju ravnotežja 
pripadnik varnostnih struktur osebo spotika, prevrača preko boka, vleče oz. 
rine k tlom. Z rušenjem se pogosto prekine prerivanje ali celo »ruvanje«, 
kar da postopku videz obvladovanja zadeve in strokovni značaj. Gre za eno 
najprizanesljivejših oblik, ki v očeh širše javnosti dobivajo svojo temnejšo 
plat pozneje ob obvladovanjem osebe na tleh. Zato je idealno, če se lahko 
postopek zaključi tako, da se oseba namesti v klečeč (npr. vklepanje iz 
ključa na komolcu) ali sedeč položaj (npr. prehod iz prijema okli vratu v 
vklepanje). Če oseba leži, pripadnik varnostnega osebja uporabi prijeme za 
umirjenje osebe na tleh oz. pobiranje. Ruvanje z osebo tako, da je pripadnik 
varnostnega osebja na njej, je videti kot borba za dominanco, ki daje videz 
nasilja za podrejenost in ponižanje. Zato se je z vidika laične ocene 
humanosti temu bolje izogibati. Primerneje je, da pripadnik varnostnega 
osebja osebo umirja tako, da ob njej ostane v stoječem položaju: Če osebe 
ne more umiriti, ne gre na njo, temveč od obvladovanja odstopi in izkoristi 
njen sproščen občutek, ko vstaja, ter nato ponovno pristopi in uporabi 
kakšnega od strokovnih prijemov. Tako se izogne ruvanju na tleh in občutku 
okolice, da želi osebo premagati, podrediti oz. ponižati. (glej tudi poglavje 
Sodobna uporaba fizične sile). 

Vir: www.mladina.si julij 2015 


Če je potreba po vklepanju na tleh, se pripadnik varnostnega osebja 
izogiba obvladovanju osebe tako, da je fizično na njej, temveč teži k 
položaju obvladovanja tako, da je nameščen (Kleči, čepi) ob osebi. V 
skrajnem primeru pri zelo agresivni osebi je širše družbeno sprejemljivo tudi 
vklepanje, tako da osebi sede na hrbet. Za celotno sliko je pomembno tudi 
ravnanje z osebo po tem, ko je vklenjena. Srdito upiranje osebe med 
vklepanjem praviloma pri pripadniku varnostnih struktur ustvari kar nekaj 
gneva. Če ga oseba pred tem napade, resno ogrozi ali celo poškoduje, je 
pogosta tudi jeza. Vendar ta osebni občutek varnostnega osebja v postopku 
ne sme poroditi želje po iskanju osebnega zadoščenja, saj bi imelo to pridih 
maščevalnosti, izživljanja in povračilnega kaznovanja. 


Izraz podiranja se uporablja v smislu podiranja osebe z zaletom tako, da 
pripadnik varnostnih struktur osebo v teku oz. skoku objame okoli nog in 
podre na tla. Možnost uporabe je razvejana, razvite so tudi različne tehnike, 
ki izvirajo predvsem iz veščine ameriškega nogometa. Najbolj znan primer 
je preprečitev bega gledalcu, ki se med nogometno tekmo prebije na 
zelenico. Pri oceni korektnosti takšnega podiranja se javnost naslanja na 
sporočilo, ki jo daje oseba, ki teče po prepovedanem območju. V primeru 
strinjanja s sporočilom, je podiranje praviloma podvrženo neodobravanju 
avditorija. Ob bolj odločnem podiranju neodobravanje pri laiku raste v 
občutek izživljanja ali kaznovanja osebe, s katero simpatizira. 

7 Rezultati raziskave 


Med raziskavo uporabe fizične sile je bilo analizirano skoraj 1500 primerov 
uporabe v zadnjih šestih letih na področju zasebnega varovanja. Raziskavi 
dviguje vrednost izjemno visoko število vzorcev in relativno dolgo obdobje, 
ki ga raziskava vključuje. 


Podajam primerjave pred uvajanjem sodobnih načinov izvajanja fizične sile 
in po njem. 


Rezultati kažejo dinamiko dogajanja po mesecih, ki prikazuje zanimivo 
gibanje in vpliv uvajanja novitet. 


Iz grafa 1 in grafa 2 je v letih 2008 in 2009 vidno izrazito nihanje uporabe 
fizične sile po mesecih. V mesecih z več dinamike je bila fizična sila 
ukrepana kar štirikrat več kot v umirjenih mesecih. Varnostno osebje, ki je 
bilo vključeno v raziskavo, je bilo slabo usposobljeno. Zato ni znalo 
samozavestno in strokovno delovati in je v trenutkih, ko je bilo treba 
poskrbeti za red, ostajalo pasivno. Red je temelj varnosti. Ker je varnostno 
osebje slabo skrbelo za red, so se povečali tudi negativni varnostni pojavi. 
Ob slabo usposobljenih pripadnikih varnostnega osebja imamo torej dvojno 
šibkost. Ena je, da ne vzdržujejo reda, druga pa, da takšno stanje pripelje 
do povečanja kritičnih varnostnih situacij, ki jih slabo usposobljeno 
varnostno osebje rešuje slabo, nekako po sili razmer. 


Opozoriti je treba tudi na izrazit odmik trdih oblik fizične sile (vzvodi, 
davljenja, udarci, meti ipd.) od mehkih (objemi, rinjenje s telesom ipd.). Ključ 
na komolcu se je tem obdobju veliko uporabljal, saj je bilo to obdobje 
policijskega vpliva, kjer je ključ dominiral, istočasno pa so imeli pripadniki 
varnostnega osebja v podzavesti uporabo ključa kot edino alternativo, če bi 
bilo treba tudi vklepati. 

Graf 2: Uporaba fizične sile po mesecih za leto 2009 

Graf 3: Uporaba fizične sile po mesecih za leto 2010 

Graf 4: Uporaba fizične sile po mesecih za leto 2011 

Graf 6: Uporaba fizične sile po mesecih za leto 2013 

7.1 Združen graf, strnjen pregled po letih 


Graf št. 7 nazorno prikazuje rezultanto implementacije inštrumentov 
sodobne uporabe fizične sile v letih 2009 in 2010. Padati začnejo trdi načini 
uporabe fizične sile (vzvodi davljenja, udarci, meti ipd). Posledično se 
vzpenjajo mehkejši načini (objemi, rinjenje, Vivodov prijem ipd.). Klasične 
oblike (predvsem davljenje) so v rahlem upadu. Upadla je tudi uporaba 
ključa. Te trde načine je zamenjal Vivodov prijem in drugi mehkejši načini 
uporabe fizične sile. Gre za enormne razlike, za presežek do te mere, da 
so mehkejše oblike v 2012 uporabljene v enaki meri, v 2013 pa celo 
pogosteje kot trde. Preobrat in trend gibanja je v praksi izjemo presenetil in 
zanimivo bo spremljati, kje so meje in kako se jih da regulirati. 

Graf 7: Uporaba fizične sile po letih 

7.2 Dodatne ugotovitve 


Ugotovili smo tudi, da je bilo v času do 2010, ko se je izvajal klasična fizična 
sila, veliko več poškodb (na obeh straneh), redni očitki nekorektnosti s 
strani kršiteljev, kot tudi kolebanja pripadnikov varnostnega osebja in 
nezadovoljstvo naročnikov. Pogosto je bila kakšna od oblik fizične sile celo 
inkriminirana. Teoretično je bilo videti vse urejeno, vendar so postopki 
zaradi možnih različnih interpretacij pogosto ostajali nedorečeni ali celo 
obsojani. Zaradi tega je takšno stanje v praksi dajalo videz stihije. Zato je 
modifikacija uporabe fizične sile nujno potrebna. 


Vir: http://www.skyscrapercity.com julij 2015 


Povsem na novo je treba postaviti doktrino in strategijo delovanja 
varnostnih subjektov, ki bo podlaga za oblikovanje bolj humanih in korektnih 
postopkov. V kompletnem procesu je treba ustvariti drugačno miselnost in 
sodobne rešitve se bodo ponudile same od sebe. 

7.3 Izkaz sprememb 


Fizična sila je v vzročno posledični zvezi z ravnanjem posamezne osebe. 
Pripadnik varnostnih struktur mora biti pri detektiranju dejstev oz. pogojev 
za uporabo fizične sile dosleden. Če ravnanje osebe pride do meje, kjer je 
potrebna uporaba fizične sile, pripadnika varnostnih struktur visoka 
varnostna kultura najprej navaja na pogovor s prestopnikom. Pogovor 
temelji na vzajemnem iskanju vzroka in namena kršitve. Prav v storilčevem 
razmišljanju se praviloma skriva odgovor na to, zakaj je prišlo do 
deviantnega ravnanja, kar je prvi korak k medsebojnemu razumevanju. 
Pogosto je dejanje povezano z bolj ali manj razumnim vzrokom, kar 
devalvira naklep. V praksi to slišimo v formi »da ni bilo storjeno namerno«, 
ikar je že del opravičila in začetek poti k spravi. 


Vir: www.nydailynews.com, julij 2015 


39 


Pri brezglavem vztrajanju storilca pri kršitvi, ki zahteva uporabo fizične sile, 
je pomemben inštrument umirjanja tudi nazoren opis širših posledic (od 
opozorila na snemanje do predočanja možnih sankcij). V strukturah, ki 
prehitevajo dojemljivost stroke, se pojavljajo še številni zanimivi 
inštrumenti, kot je uvajanje dialogov med uporabo fizične sile, spravna 
ravnanja po uporabi fizične sile ipd. Kot skrajni, vendar tudi pogosto zelo 
učinkovit inštrument za umirjanje, se je presenetljivo pokazal izrek 
pravnega pouka zaradi omejitve gibanja (gre tudi za pravne pouke, ki jih 
predpisi ne obligirajo). Predvsem pa sodobni pogledi uporabe fizične sile 
priporočajo, da se pripadniki varnostnih struktur poskušajo izogniti uporabi 
fizične sile na več vnaprej naučenih načinov in ne, da jo uporabijo vedno, 
ko nastopijo pogoji za zakonito podlago. 


Vse to bo našim represivnim organom tuje, dokler se ne soočijo s 
sodobnimi zahtevami družbe in korenito zarežejo v konservativne 
koncepte. 


Vir: https://simonasolinic.wordpress.com/ julij 2015 

Med rezultati je treba omeniti tudi zaznane negativne pojave uvajanja 
sodobnih oblik fizične sile, ki se pojavijo zaradi humaniziranja postopkov. 


Ob pretirani toleranci in solidarnosti osebe niso dovolj vodljive in/ali 
popustljivost varnostnega osebja celo izkoriščajo. Postopki dobijo izraz 
nezadostne uporabe pooblastil. Tukaj ne gre samo za pretirano uvidevnost, 
saj osebi pozornost pade tudi, ko varnostnemu osebju v priporočljivo 
uvidevnem postopku zmanjka konstruktivne vsebine. Zaradi tega se lahko 
zmanjša tudi stopnja spoštovanja vloge varnostnega osebja. Seveda se ti 
dejavniki prepletajo tudi z značajem osebe, zoper katero se ukrepa, kot tudi 
samim nastopom varnostnega osebja. Poudariti je treba tudi, da so se ti 
negativni vplivi (objektivni in neobjektivni) pokazali predvsem pred uporabo 
fizične sile, izjemoma in le v zametkih pa med ali po uporabi. 


ZiR 
SECURITY 

8 SODOBNA UPORABA FIZIČNE SILE 


8.1 Podpora sodobni uporabi fizične sile 


Kot izhaja iz nastavkov poglavja bolečina med zakonito uporabo fizične 
sile lahko pomeni kaznovanje osebe, je bilo treba med uporabo fizičen 
sile vnesti prenekatero rešitev za posodobitev postopkov v smislu 
humanizacije. Ne gre le za uporabo primernejših izrazov, ki so ne le 
slovenski, temveč tudi bolj prijazni. Tako se je npr. za strokovno (japonsko) 
imenovan izraz »ushiro jime« uporabljal slovenski izraz davljenje. 
Sodobnejše poimenovanje, ki dodatno opredeljuje način izvedbe v bolj 
umirjenem tonu, je »prijem okoli vratu«. 


Ne glede na to, da se včasih na videz zgodi kakšna kozmetična 
sprememba, državni organi ne sledijo sodobnim trendom. Tako so npr. 
izraz fizična sile zgolj zamenjali z izrazom telesna sila, ker različni 
mednarodni dokumenti (npr. temeljna načela ZN o uporabi sile in strelnega 
orožja policijskih uslužbencev) zahtevajo od držav, da nenehno razvijajo in 
posodabljajo načine in možnosti za uporabo različnih vrst prisilnih sredstev, 
pri čemer morajo stremeti k takšnim sredstvom in oblikam sile, ki so za 
osebe, proti katerim so uporabljene, najmanj nevarne. Telesna sila je 
osnovno prisilno sredstvo policistov. V ZPol je opredeljeno kot »fizična 
sila«, kar pa ni najbolj primeren izraz. Zato je v ZNPP naveden izraz telesna 
sila, saj policisti pri uporabi tega prisilnega sredstva na osebe neposredno 
delujejo z lastno telesno silo. (EVA: 2010-1711-0005) 


Pravilnik je včasih policiste zavezoval, da morajo pooblastilo izvesti 
obzirno, torej čim bolj tudi po volji oz. v skladu s pogledi osebe. Pričakovali 
smo korak naprej, in sicer, da bo da bo nova usmeritev določala izvajanje 
postopka obzirno. Da policist zoper osebo izvede postopek tako (ali še 

obzirneje), kot bi želel, da se ga izvede zoper njega, če bi se znašel v vlogi 
osebe. Ni dopustno, da se ti sodobni pogledi nadomestijo zgolj s splošnimi 
načeli spoštovanje osebnosti in dostojanstva. Od policista bi bilo tako ne le 
pričakovati občutek za obzirnost, temveč tudi skrbnost, da nivo 
dostojanstva, ki je bilo osebi zaradi izvajanja pooblastila porušeno, policist 
nadomesti z drugimi elementi obzirnosti. Namesto tega smo v novem 
zakonu (ZNPP) naredili korak nazaj in dobili razširjeno določbo: "policisti 
morajo pri opravljanju policijskih nalog upoštevati pravila stroke". Določba 
se sicer ne nanaša le na izvajanje policijskih pooblastil, temveč na 
opravljanje vseh policijskih nalog, vendar je to tudi vse, kar določbo mehča. 
Zaskrbljujoče je to, da je iz predpisov izginila obzirnost, ki je temelj 
korektnosti postopkov. 


Prav tako je Pravilnik o ukrepih zasebnega varnostnika (2004) zahteval 
vljudno in spoštljivo ravnanje. Njegov naslednik, Pravilnik o izvajanju 
zakona o zasebnem varovanju (2011), pa vse te uvidevne napotke pozabi. 
Posebno skrbnost in obzirnost pa se, po ZZasV-1, od varnostnika pričakuje 
zgolj še pri šibkejši kategoriji oseb. 


Vir: http://eegnews.net/ julij 2015 

Družba išče humanejšo naravnanost celotnega aparata, ne gre le za 
formalno zavedanje aparata, temveč za vedenje in razmišljanje slehernega 
njenega individuma. Potreben je preporod, ki bo omogočil korekcije 
ustaljenih načinov in hkrati oblikoval nove humanejše rešitve. 


Spodaj izpostavljam nekaj praktičnih primerov konkretnih izvedb fizične 
sile, ki pomenijo očiten odmik od sedanje prakse. 


8.2 Dialogi pred in med uporabo fizične sile 


Bolj intenzivno kot se varnostno osebje z osebo pogovarja, bolj ga zamoti 
(odvrne od agresije). Če varnostnemu osebju zmanjka vsebine, naj 
ponavlja klinčerje (pozitivne stavke). Varnostno osebje naj ne postavlja 
vprašanja, na katere bi dobil nasprotovanje osebe in ne ponavlja vprašanj, 
na katere ni dobil odgovora, ker s tem stanje zaostruje, namesto umirja. 


Nagovor (kadar je to mogoče): »Dober dan, moje ime je Domen, sem tukaj 
odgovoren za varnost, prosim, da me ubogate na besedo in ostanemo v 
dobrih odnosih...«. 


Opozorilo: »Gospod/gospa ogrožate ljudi (ali premoženje), prosim da 
prenehate z ogrožanjem, sicer bom uporabil fizično silo«. Kadar izrek 
celotnega opozorila ni mogoč, je taktično modro, da varnostno osebje pred 
uporabo fizične sile izreče vsaj »flash« opozorilo: »Stoj«, »Mir« ipd. 


Med prijemom varnostno osebje stopnjuje pestrost pogovora: »umirite se 
in stopite z menoj prosim«, »zunaj se bomo pogovorili«, »če imate družbo, 
lahko gredo z nami ven«, »ste sami tukaj?«. 


Med transportom osebe z VO, varnostno osebje nadaljuje z intenzivnim 
pogovorom: »imate še kakšne osebne stvari (kaj garderobe), pijačo, ste 
plačali"?« 


Med popuščanjem prijema varnostno osebje umirja tudi pogovor: »moje 
ime je Domen, sem varnostnik iz družbe za varovanje xy, pri vhodu se bova 
pogovorila, kako pa je vam ime?, sem vodja varovanja (ali želite da vam 

pokličem vodjo varovanja), ste z avtom, saj niste tako pijan, da ne bi mogli 
vozit kajne da, kje ste parkirali, vas pospremim do vozila, se opravičujem, 
nisem še slišal vašega imena, vam lahko kako pomagam, pokličem ven 
kakšnega vašega prijatelja, vam pokličem taksi?« 


V kolikor oseba ne posluša nekajkrat sunkovito ponoviš: »VARNOSTNIK 
SEM, VARNOSTNIK SEM, VARNOSTNIK SEM« in nadaljuješ z zgornjimi 
vsebinami. 


Spravni pogovor 


e Ko varnostno osebje osebo izpusti, je taktično opraviti dober spravni 
pogovor. Vpraša jo oz. ji pove: 

e daje čisto v redu oseba 

e da jo razumemo, ker bi tudi mi podobno reagirali, če bi bili v njenem 
položaju 

e  dajeto samo služba 

e dane gre za nič osebnega 

e zakaj smo bili dolžan izvesti ta ukrep 

e  datako dosledno zahtevajo predpisi 

e  dasmo se trudili in postopek izvedel čim bolj korektno 

e  kakobi postopal ona, če bi bil na vašem mestu 

e kaj meni, kako bi lahko mi naredil boljše 

e dajo razumemo (če ji ni kaj prav) 

e da na žalost ne smemo narediti drugače, zaradi predpisov in ker bi 
lahko izgubil službo 

e  dase razideta kot prijatelja in da bo drugič dobrodošel 

e opravičimo se, ker je prišlo do tega neljubega dogodka: 

»danes ste imel slab dan, vendar je jutri nov dan in si želim, da se 
ponovno vidiva in seževa v roko« 

e vprašamo jo, če je v redu, če mu je kaj slabo, če je žejna, če ji 
priskrbimo kozarec vode (če reče ja, rečeš: »Bom naročil natakarju 
takoj, ko pride naokrog«), če ji lahko kako drugače pomagaš.. 

e pri vklepanju/vezanju jo vprašaš, če jo bolijo roke, če ji spone malo 
zrahljaš (pogosto tarnajo neupravičeno) 

8.3 Stopnjevanje in popuščanje 


Varnostno osebje uporabi primerno obliko fizične sile. Če je mogoče, 
uporabi najprej silo telesa na telo (praviloma potiskanje). Pri uporabi 
vzvodnih prijemov teži k vzvodom na večje sklepe, kjer s silo svojega telesa 
praviloma hkrati vpliva tudi na telo osebe, s čimer zmanjšuje posledice. Pri 
osebah, ki slabo reagirajo na prisilo vzvoda (opiti, drogirani, idr.) pripadnik 
varnostnega osebja izvaja praviloma strokovne prijeme, ki temeljijo na 
prijemu okoli vratu. 


Varnostno osebje uporabi sorazmerno silo, s katero bo lahko izvedel ukrep. 
Sorazmerno lahko pripadnik varnostnega osebja silo stopnjuje glede na 
intenzivnost upiranja. Dolžan pa je silo tudi popuščati, sorazmerno 
popuščanju intenzivnosti upiranja osebe. 


ZIZ 
SECURITY 

8.4 Preprečitev pristopa oz. prehoda 


Ena najbolj zanimivih prvin zaradi katere prihaja do nepotrebne predvsem 
nepravilne uporabe fizične sile je preprečitev približevanja varnostnemu 
osebju. 


Ko se osebe preveč približa varnostnemu osebju le to osebo opozori nato 
pa frontalni nalet preprečuje z odrivanjem osebe, ker preraste v gostilniško 
prerivanje. 


Zato smo razvili dve metodi: 
Klasična metoda 
Uporablja se pri nepredvidljivih osebah, ki zavračajo pogovor. Varnostno 


osebje jo izvaja, če oseba ne upošteva prepovedi in se ni pripravljena 
ustaviti. 


Varnostno osebje osebo nagovori in stopi na pot, po kateri oseba želi mimo. 
Pri tem stopi z eno nogo pol koraka nazaj, z dlanmi obrnjenimi k tlom 
pokaže osebi, da naj upočasni. 


Če se oseba ne ustavi, stopi pol koraka nazaj in ob tem roke steguje tako, 
da roke ostanejo točno na istem mestu, le, da dlani obrne proti osebi in 
zahteva, da se ustavi. 

Če se oseba še veno ne ustavi, se z osebo ne spusti v prerivanje, temveč 
preden se oseba dotakne njegove ko se dlani, naredi korak na stran, sledi 
avtomatizirana dvojna blokada in prehod v Vivodov prijem. 


Če je oseba agresivna izvede prijem okoli vratu (ushiro jime) in če udarja 
proti pripadniku varnostnega osebja - strokovni udarec za ustavitev napada 
in prehod v strokovni prijem. 


Preprečitev prehoda s telesom 


Uporablja se v ob umirjenem pristopu osebe, ob umirjenem pogovoru in ob 
želji osebe, da pride mimo varnostnega osebja (njene aktivnost ni usmerjan 
zoper varnostno osebje). Varnostno osebje ga izvaja, če se oseba ob 
pogovoru, kljub prepovedi prehoda, odloči priti naprej z počasnim 
pomikanjem proti varnostnemu osebju. 


Ko se oseba počasi premika naprej, jo varnostno osebje zadrži s telesom 
tako, da ji stopi na pot gibanja. Počaka, da se oseba približa in nasloni na 
njegove prsi. Istočasno, rahlo razpre roke in z razprtimi dlanmi spremlja 

gibanje rok osebe v višini notranjega zapestnega zgloba (kot pokrivanje 
nasprotnika pri košarki). Z rahlim usmerjanjem rok varnostno osebje lažje 
detektira manever osebe. 


Tak položaj varnostnemu osebju omogoča tudi, da spremlja položaj 
njegovih rok. Zamah iz strani mora varnostnemu osebju mehansko dvigniti 
roko, tako da si zaščiti glavo (zaprti gard). Zamah od spodaj gor pa 
preusmeri udarec mimo brade. 


Pri tem mora biti ves čas pazljiv tudi, da ga oseba ne udari s čelom v nos, 
zato čelo s strani in zgornjim robom obrne proti osebi. Morebiten napad s 
kolenom v mednožje, preprečuje tako, da stopi s stopalom sprednje noge 
pod kotom 45% na proti osebi. 


To pripadnik varnostnega osebja prepreči tako, da ima glavo obrnjeno 
vedno malo po strani (gledamo rahlo izpod obrvi). 


»Gestikulant«: 


Če oseba ob pristopu na veliko »razlaga z rokami« (gestikulira) ga pripadnik 
varnostnega osebja nagovori: »Dober dan, spustite roke dol, prosim«, ob 
tem mu roke z občutkom premakne v spodnji položaj in stopi pol koraka 
nazaj. Nato nadaljuje: »Povejte, kar ste želeli povedati« in istočasno stopi 
pol koraka naprej, da ga ponovno zadržuje s telesom. 

8.5 Omejitev gibanja in premik osebe 


Praviloma gre pri fizični sili za umirjanje, kar pogosto zahteva 
diskvalifikacijo kršitelja, ki je najučinkovitejša, če se oseba med postopkom 
dislocira. Tako ali drugače pridemo do temeljne potrebe po omejitvi gibanja 
oz. premika osebe. 


V praksi danes vidimo vse drugo kot strokovno ravnanje pripadnikov 
varnostnih struktur. Zaradi pomanjkanja znanja se zadeve lotijo kar po 
domače, tako da osebe vlečejo za oblačila. Izmotavanje oseb in odločno 
vlečenje, cukanje varnostnega osebja, privede do trganja oblačil, 
razgaljanja ipd. 


Ker varnostno osebje na nobenem izmed strokovnih usposabljanj ni dobilo 
nobenega napotila za primer uporabe te blage sile, veliko pripadnikov 
varnostnih struktur osebe prijema tudi za roke (gl. sliko spodaj). Pri tem 
prihaja do dodatne agresije, ker se oseba otepa in puli iz prijema. 
Premikanje osebe se tako zaradi nestrokovnega ravnanja varnostnega 
osebja pogosto stopnjuje v prerivanje. Prijemanje za roko ali oblačila pri 
osebi izzove vlačenje, cukanje, izmotavanje in druga ravnanja, ki zaradi 
prijema za roke ali celo oblačila pogosto pripeljejo do prerivanja. Temelj 
tega problema izvira iz izhodišča, da so postopke razvijali mojstri juda in 
drugih veščin, pri katerih je bistvo ravno vlačenje in prijemanje za oblačila. 
Sodobna fizična sila prijemov za roke in oblačila praktično ne dopušča več. 

Pri premikanju osebe se namesto vlečenja osebe uporabi raje rinjenje s 
telesom. 

V praksi ima pripadnik varnostnega osebja danes težave že, če mora 
ustaviti osebo, ki je šla mimo njega, zato smo razvili enostavno in učinkovito 
rešitev: prijem za pas (gl. sliko spodaj) 

8.6 Vivodov prijem 


Varnostno osebje je navajeno delovati tako, da osebo prime za roko ali 
oblačila. Izkušnje so jim pokazale, da s tem praviloma eskalirajo konflikt, 
zato ta predhodni postopek pogosto celo preskočijo. Tako se varnostno 
osebje že ob pasivnem upiranju pogosto odloča za premik osebe s pomočjo 
vzvodov ali objemov okoli vratu. V takšnem primeru je načelo 
sorazmernosti na veliki preizkušnji. Najmanj, kar v takem primeru lahko 
stroka učita izvajalcu, je to, da ni ravnal uvidevno. Uvidevno ravnanje pa je 
vstopni nivo korektnega ukrepanja. 


Tudi, če varnostno osebje uporabi moderni pristop uporabe fizične sile z 
rinjenjem lahko oseba preide v aktivno upiranje, pa vendar ni nujno da je 
upiranje tako intenzivno, da bi zahtevalo uporabo vzvodov ali prijemov okoli 
vratu. 


Vse to je torej na meji strokovnega ravnanja, zato smo iskali primernejši 
načini za premikanje osebe. Iskali smo rešitev kompaktnega prijema, ki ne 
temelji na prisili vzvoda ali davljenj, ter omogoča obvladano osebo 
nadzorovano premikati zgolj s silo telesa. 


Prvič se mi je zasnova porodila v okviru izvajanja fizične sile leta 2003 v 
razvpiti diskoteki Global. Pozneje v letih od 2005 do 2011 sem ga razvijal 
in dopolnjeval, predvsem pristop, potek in učinkovitost, izpeljanke za 
prehod v ta prijem kot tudi izpeljanke za prehod iz tega prijema. V učne 
programe imetnika licence zasebnega varovanja sem ga vnesel v letu 2009 
kot »prijem za šibkejše«. To imenovanje se je z zavedanjem učinkovitosti 
prijema v praksi začel postopno opuščati. Zaradi tega, ker ima oseba med 
izvajanjem prijema roke prekrižane po diagonali, se ga je prijel delovni naziv 
diagonalni prijem. Skozi interna izpopolnjevanja imetnika licence, ki so z 
zakonom o zasebnem varovanju iz 2011 postala obvezna, so uporabniki 
prijem imenovali po avtorju. V začetku 2012 je bil prijem v takšni obliki tudi 
verificiran s strani MNZ v okviru gradiva za strokovno usposabljanje, ki ga 
je izdala Zbornica za razvoj slovenskega zasebnega varovanja. Pozneje so 
ga začeli uporabljati tudi drugi nosilci javnih pooblastil za izvajanje 
strokovnih usposabljanj tako, da se je danes v določenih krogih zelo prijel 
in postaja temelj delovanja fizične sile. 

Enostavnost in potek izvedbe Vivodovega prijem je razvidna iz spodnjih 
slik: 


54 


Ena največjih prednosti prednosti Vivodovega prijema je tudi, da daje 
odlično izhodišče za prehod v najučinkovitejši strokovin prijem, prijem okoli 
vratu. 


Vivodov prijem lahko uporabljamo pri številni postopkih, kjer ni potrebna 
fizična sila v polni meri. Na primer, Če se oseba upira pregledu in 
potencialna nevarnost napada preide v neposredno nevarnost, pristopimo 
ob bok osebe, roke rahlo dvignemo (pol gard) in po potrebi izvajamo dvojni 
blok, ter preidemo v polovičen Vivodov prijem. 


Osebo pozovemo, da stopi do naslona (stene, vozila, izjemoma tal) injo 
tja premaknemo. Ustavimo jo dober meter pred podlago. Zahtevamo, da 
se s prosto roko nasloni na podlago. Bolj kot je oseba nepredvidljiva oz. 
nevarna, bolj mora biti z nogami oddaljena od stene in padati na steno pod 
večjim kotom. Ko se razkorači, pripadnik varnostnega osebja spusti roko 
in zahteva, da se nasloni še z drugo roko. 


V kolikor pride do resnega upiranja preidemo v prijem okoli vratu in prehod 
v vklepanje iz prijema okoli vratu, ter osebo pregledamo šele po tem ko je 
vklenjena. 


Raziskave o učinkovitosti in praktičnosti Vivodovega prijema (predstavljene 
na FVV 2014) so pokazale neverjetne rezultate. Po dobrih dveh letih 
uvajanja se je namreč pri skoraj četrtini vseh uporab fizične sile uspešno 
uporabil prav ta prijem. Iz istih virov izhaja, da je v 2015 prišlo še do porasta 
učinkovite uporabe Vivodovega prijema. 

8.7 Ključ na komolcu (ude garami) 


Policija že vrsto let ugotavlja težave pri izvajanju ključa na komolcu kot 
favorizirane oblike fizične sile. Ključ na komolcu je priporočljiva oblika v 
policiji in strukturah, ki so znanje od nje pridobili, predvsem zato, ker jim je 
ključ na komolcu edino praktično izhodišče za vklepanje. 


Ključ na komolcu je po mnenju policijske stroke najpogosteje uporabljen 
strokovni prijem v policijskih postopkih, postavlja pa se vprašanje njegove 
učinkovitosti. To nam povedo tudi podatki o neuspešnih intervencijah, kjer 
so policisti uporabili to obliko strokovnega prijema in podatki o telesnih 
poškodbah pri uporabi prisilnih sredstev. (Žaberl 2009, Nemanič 1995) 


Izvedba ključa na komolcu je res težavna, zato je raziskava tega problema 
krenila v dve smeri. Prva je bila učinkovito izvajanje ključa na komolcu, 
druga pa iskanje alternative za vklepanje iz prijema, ki je za izvedbo 
zanesljivejši. Alternativo za vklepanje predstavljam v poglavju vklepanje iz 
prijema okoli vratu. 


Pri izvedbi ključa na komolcu naj omenim le bistvo, da gre za ključ, ki se 
izvaja dejansko na komolcu. Večina napak izvira zaradi izvajanja pritiska 
na predelu tricepsa ali celo ramena. Posodobljena različica poudarja 
izvajanja s tki: »sekirco« z obveznim prijemom za palec (kot novost). Z 
dlanjo se naredi »sekiro« in zaseka na komolčni živec osebe, kot 
prikazujejo slike spodaj. Po potrebi se s »sekirco« po komolčnem živcu 
močno podrgne in s tem doseže, da se roka osebe lažje zarotira okoli svoje 
osi in sproži nujen pregib v komolčnem sklepu. 


izpopolnjena izvedba (s prijemom za palec): 


Pripadnik varnostnega osebja stoji nasproti osebe. Če dela ključ na desnem 
komolcu osebe z, levo roko seže med njeno desno roko in bok. 

Z dlanjo naredi »sekiro» in zaseka na komolčni živec osebe. 


Svojo levo roko prime z desno in pritisne vse skupaj na svoje prsi. Začne z 
rotacijo v njegovo desno tako, da beži od osebe. 

Osebo spušča proti boku. Pri tem pazi, da se mu roka čim manj odpira, saj 
lahko pride do poškodbe nadlahti. 
Zaradi rotacije oseba nima podlage, na katero bi se lahko uprla. 


Rotacijo (lahko cel krog) pripadnik varnostnega osebja ustavi tako, da z 
levo nogo stopi močno naprej in z levim bokom osebo blokira v predelu 

vratu. Rotacija osebe se ustavi šele, ko jo zablokiramo z bokom (ne prej 
ustavljat pa potem blokirat) 


Roka pripadnik varnostnega osebja se istočasno pomakne na njegov hrbet 
(stegnjeni prsti). Z desno roko prime osebo za brado in jo dvigne proti levi 
rami osebe. 

Stopala osebe in pripadnika varnostnega osebja so obrnjene v isto smer in 
osebo lahko transportiramo. 

Pri natančnosti izvedbe poudarjam tudi, da naj pripadnik varnostnega 
osebja vleče komolec osebe na svoje prsi in ne tišči osebe navzdol, kot se 
je to na terenu izvajalo do sedaj. Kadar je izvajal ključ samo en pripadnik 
varnostnega osebja se je ob osebi gibal enako, kot v primeru kadar izvajata 
ključ dva pripadnika varnostnega osebja. Kadar izvaja ključ samo en 
pripadnik varnostnega osebja mora obstajat neprestano gibanje osebe 
okoli pripadnika varnostnega osebja (med 180 in 360 stopinjami) in ne 
gibanje pripadnika varnostnega osebja okoli osebe, ko ima oseba trden 
stav, kot se to sedaj pogosto dogaja v praksi. 


Če sta dva pripadnika varnostnega osebja, se ključ za transport 
uporablja pogosteje, pri tem pripadnika varnostnega osebja pripadnika 
varnostnega osebja delujeta vsak na svoji strani osebe. V tem primeru se 
pripadnika varnostnega osebja obračata okoli svoje osi (brez rotacije 
osebe). Izvedba ključa na komolcu kadar delata dva pripadnika 
varnostnega osebja je drugačna, kot če dela samo en pripadnik 
varnostnega osebja. Zato je treba vaditi skrbno vsako posebej s 
poudarjanjem vseh malenkosti, ki so pomembne za uspešno izvedbo tega 
za izvedbo, sicer zahtevnega prijema. 

Težave in rešitve pri izvedbi ključa na komolcu 


Analize kažejo, da je izvedba strokovnega prijema težavna, zato na tem 
mestu izpostavljamo tudi težave, ki se pogosto pojavljajo pri izvedi tega 
prijema in pripadajoče rešitve. 


Pogosto se pritisk izvaja višje od komolčnega sklepa, takrat lahko oseba 
roko steguje. Ko pripadnik varnostnega osebja naleti na trdno roko osebe, 
mora svojo roko spustiti ob njegovi navzdol točno do kosti, ki izstopa iz 
komolčnega sklepa potem pa s »sekirico ostro zarezati« v komolčni živec, 
pri tem pripadnik varnostnega osebja povleče roko na prsa in se začne 
vrteti okoli svoje osi, da v vrtenje prisili tudi osebo. 

Če pripadnik varnostnega osebja pri izvedbi ključa ne uspe osebi zviti roke 
v komolcu, temveč roka osebe stegnjena zleze na njegovo rame, objame 
njegovo roko z obema rokama in zdrsne nazaj čisto do zapestja tako, da 
mu palca nalegata drug ob drugem na spodnji strani zapestja osebe, 


in preide v vzvod pod pazduho. 

Ko vzvod fiksira, se s telesom nagne nazaj, z roko, ki je bližja osebi, 
pritisne zgornji del nadlahti ob komolec osebe, mu roko zvije na hrbet in 
preide v ključ na komolcu. 


Če osebe ne more umiriti in zaradi močnega upiranja, predvsem močnega 
dvigovanja osebe, ne more preiti v ključ na komolcu iz vzvoda pod pazduho, 
izvede prijem okoli vratu. 


Pri tem z zunanjo roko za trenutek spusti zapestje in v velikem loku za 
svojim hrbtom okoli glave osebe zajeme predel njegovega vratu. 

Če se oseba krčevito zakrkne (lahko se celo prime za roke) še preden ji je 
pripadnik varnostnega osebja uspel roko umakniti od telesa, jo poskuša 
maksimalno zanihati naprej. 


V trenutku, ko se oseba nihanju upre, izkoristi njen prenos teže nazaj. 
Dodatno si pomaga s pritiskom dlani pod brado. Nato ji podstavi (ali 
zamahne - spotikanje z nogo) svojo bližnjo nogo za njegovo bližnjo nogo 
(osoto gari). Šele za tem pripadnik varnostnega osebja preide izvaja pritisk 
s prsti na obraz (po potrebi lahko preide iz brade na oči) vendar le toliko, 
da prevaga njegovo ravnotežje nase in nazaj. 

Če se oseba upira v spodnji fazi (pod višino naših bokov) izvajanja ključa 
na komolcu, lahko izvede ključ na komolcu z nogo (kuzure ashi ude 
garami). 


Pri tej nekoliko zahtevnejši tehniki osebo zaobide z bližjo nogo, stopi pred 
njeno obremenjeno ramo na tla in sede na njeno lopatico. 

8.8  Prijem okoli vratu (ushiro jime) 


Prijem okoli vratu je izjemno učinkovit strokovni prijem, ki ga policija in po 
znanju podrejene strukture, uporabljajo bolj kot izhod v sili, saj imajo ves 
čas v vidu, da je iz tega prijema težko vklepati. Zato smo v raziskavi dali 
poudarek na pravilno izvedbo, različice, če se pri izvajanju tega prijema 
zatakne, in predvsem na iskanju praktičnega prehoda iz prijema okoli vratu 
v vklepanje. 


Prijem okoli vratu je najbolj učinkovit in za izvedbo eden najlažjih prijemov 
za obvladanje osebe. Pripadnik varnostnega osebja stoji nasproti osebe, 
pri prijemu okoli vratu z desno roko, z desnico odrine levo ramo osebe, s 
svojo levo roko pa pripadnik varnostnega osebja potegne in ves čas drži 
osebo za desno ramo. V primeru da oseba stoji bližje se jo lahko obrne 
tako, da se jo porine in potegne v obrat v predelu kolka. 


Poudarek je na dinamiki pripadnika varnostnega osebja ob vstopu v prijem 
okli vratu (ne zgolj rotiranje osebe na silo) in obračanje dlani pripadnika 
varnostnega osebja na lopatici od osebe. 

Med obratom roko, ki je ramo vlekla (leva), obrne v zapestju in prenese na 
lopatico osebe tako, da je ves čas fiksirana in pritiska na lopatico osebe vse 
do stika prsi pripadnika varnostnega osebja z linijo pod obema lopaticama 
osebe. 


Osebo z desno roko prime pod njegovo brado tako, da je roka vodoravno 
na njena ramena. 

Desni palec stegne in dlan obrne močno navzgor, z roko drsi pod vratom 
(kod bi simuliral rezanje vratu) , dokler dvignjena dlan ne nasede na lice od 
osebe. Levo roko položi na njeno levo rame tako, da je dlan obrnjena 
navzgor, z desno roko prime levo tako, da je desna dlan obrnjena navzdol. 


Vzvod za prijem okoli vratu izvira iz zapestij pripadnika varnostnega osebja. 
Izvede ga tako, da roko, ki je za hrbtom pritiska s telesom navzdol (kjer ima 
več moči z celim telesom kot samo bicepsom sprednje roke). 

Ko ima osebo tesno na prsih, pripadnik varnostnega osebja desno lice 
nasloni na levo lice osebe, da oseba glave ne more več premikati. Komolec 
sprednje roke potegne na ali celo čez ramo od osebe. 


Oseba mora ves čas transporta imeti težišče nazaj na prsi pripadnika 


varnostnega osebja. Desni komolec zateguje čim višje. 


Pri izvajanju tega prijema pripadnik varnostnega osebja, pazi tudi, da je 
položaj njegove glave obrnjen toliko proti osebi, da ga oseba ne more suniti 
s prsti v oči. 


Pritisk na spodnji del goltanca, osebi blokira dihalne poti in kljub mali 
bolečini povzroča veliko neugodje. Pritisk pod goltanec se izvaja z robom 
zapestja, tako , da se s pritiski rotira navzdol proti prsim in ne z vlečenjem 
navzgor, kot se to praviloma dogaja v praksi! 

Težave in rešitve pri izvedbi prijema okoli vratu 


Če oseba med prijem okoli vratu brado močno pritiska na prsi in pripadniku 
varnostnega osebja onemogoča, da jo z roko prime okoli vratu, 


jo s sprednjo roko pritisne prečno nad prsmi (da se ne obrača), dno kazalca 
druge roke pa položi osebi pod nos. 

Prste rahlo strne (objame obraz, da ga ne obrača) in s kazalcem pod nosom 
pritisne močno proti sebi (ne vleče navzgor). 


Če se oseba izmika tako, da je ne more zaobiti, jo od zadaj z obema rokama 
prime za rameni in dno kazalca roke, ki je bližja glavi osebe položi osebi 
pod nos in izvede pritisk pod nos z drugo roko pa iz ramena zdrsne osebi 
pod vrat. 


Nato izvede prijem okoli vratu z drugo roko. 


Če oseba že med izvajanjem prijema, pripadnika varnostnega osebja 
prevaga naprej ali celo naloži na hrbet, 

zdrsne pripadnik varnostnega osebja na tisto stran, kjer ima sklenjena 
zapestja in jo z dvigovanjem oddaljenega komolca prevaga nazaj. 


Ce mu ne uspe lahko ponovno uporabi pritisk pod nos. 

Če sta dva pripadnika varnostnega osebja, drugi varuje izvajanje ukrepa. 
Če prvemu prijem okoli vratu ne uspe, mu drugi pomaga 


s kontra zapestnim vzvodom (ushiro ude garami) 

8.9  Umirjanje 


Umirjenje na tleh 


glika 


Vir: muhammad-ali-ben-marcus.blogspot.com julij 2015 


Veliko grdega ravnanja povzročajo pripadniki varnostnih struktur ob tem, ko 
hitijo obvladati osebo na tleh. Če izhajamo iz izhodišč: 


- da pogosto zaradi sostorilcev, pomagačev ipd., ni najbolj varno iti z 
osebo na ila, 

- da pogled, ko se varnostno osebje spravlja na osebo, ki je že na tleh ni 
najbolj human, 

- da je oseba že v podrejenem položaju in je upravičenost uporabe 
fizične sile vprašljiva (načelo stopnjevanja zahteva tudi popuščanje), 
mora biti prehod na osebo, ki smo jo podrli na tla strogo tehtan. 


Vir: www.gibanje-ops.com julij 2015 


Med obvladovanjem osebe lahko pripadnik varnostnega osebja osebo tudi 
ruši na tla. Pomembno je, da ne udarja, brca ali skače po njej, temveč jo 
stoje fiksira in vodi dialog za umirjanje. Pri tem umirjanju zelo gosto 
postavlja vprašanja (vodi jedrnat spravni monolog) in vstajanje osebe 
preprečuje z golenico (ne kolenom). (gl. slika spodaj). 

Če osebe na tleh na tak način ne more obvladati, od osebe odstopi in v 
trenutku, ko si oseba pri vstajanju pomaga tako, da položi roko na tla, se 
mu sama ponudi za izvajanje prijema okoli vratu in po potrebi vklepanje iz 
prijema okoli vratu. 


Primer umirjanja iz napada srednje intenzitete (rinjenje varnostnega 
osebja) 


Varnostno osebje opozarja verbalno in z gestami 

Nato sledi sili napada in izvede vzvod pod pazduho (waki gatame) 


Osebo miri in vzvod popušča tako, da jo iz vzvoda pod pazduho dviguje s 
pestrim dialogom. Pri tem položi dlan svoje oddaljena roke na vrh njenega 
zapestja. Z bližjo roko pa kontrolira njeno oddaljeno ramo (da ne pride do 
zamaha). Če pride do stopnjevanja upiranja preide v kontra zapestni vzvod 
(ushiro ude garami), sicer roko, ki miri spušča vedno nižje in preide v 
normalen dialog. 

Umirjanje po strokovnem udarcu 


Strokovni udarec se lahko pripadnik varnostnega osebja uporabi 
sorazmerno z resnostjo napada ali pri ukrepanju zoper več oseb, v skladu 
z namenom uporabe. Praviloma so to udarci v telo. Če je napad osebe 
usmerjen v glavo pripadnika varnostnega osebja, če oseba napada z 
nevarnim predmetom, orožjem ali je pripadnik varnostnega osebja 
življenjsko ogrožen, lahko uporabi tudi udarec v glavo (po možnosti v 
brado). 


Ker gre za resna ogrožanja je delovanje pripadnika varnostnega osebja tudi 
bolj odločno, kar hitro pripelje do dodatnih udarcev, ki za izvedbo 
obvladovanja niso več nujno potrebni. Ob odvrnitvi napada, pripadnik 
varnostnega osebja po udarcu/cih, ki so bili potrebni za odvrnitev napada 
obvezno preide v strokovni prijem (tudi, če oseba izgubi zavest). Če 
pripadnika varnostnega osebja ogroža več oseb preide po udarcu/cih (s 
katerim je preprečil napad) v strokovni prijem samo, če ga istočasno ne 
napada že naslednja oseba. Sicer uporabi strokovni prijem samo pri osebi, 
zoper katero je strokovni udarec uporabil nazadnje. 


Dosedanji protokoli so ob strokovnih udarcih za preusmeritev pozornosti ali 
rušenje ravnotežja poznali kombinacijo s prijemom ali metom in še to le v 
smislu obvaladovanja in izpeljave ukrepa do konca. Niso pa poznali faze 
popuščanja, predvsem ne ne protorkola postopanja po uspešni uporabi 
neposredenega strokovnega udarca za preprečitev napada. 


Z uvedbo tega protokola se okviri tudi element umirjanja, po uporabi 
strokovnega udarca za preprečitev napada, kar do sedaj nismo poznali. 

8.10 Vklepanje iz prijema okoli vratu - Vivodov prehod 


Glede na to, da sodobna uporaba fizične sile priporoča prijem okoli vratu 
kot najprimernejšo obliko za obvladovanje razjarjene osebe, je v prehodu 
iz prijemoma okoli vratu in vklepanjem zevala nedopustna praznina. 
Nobena od tehnik ni omogočala prehoda iz prijema okoli vratu v vklepanje. 
Nekoliko pozneje potem, ko je bil razvit Vivodov prijem, je bil praktično 
istočasno in na enak način verificiran tudi Vivodov prehod iz prijema okoli 
vratu v vklepanje 


Ob prijemu okoli vratu pripadnik varnostnega osebja osebo posedi in po 
potrebi zategne prijem okoli vratu, da ga oseba prime za roko. 


V primeru prijema okoli vratu z desno roko, že med posedanjem postavi 
svoje desno koleno pod desni komolec osebe, z levo roko prime zapestje 
njene desne roke. 

S svojo desnico gre pod desni komolec osebe. Prime se za zapestje svoje 
levice. Zapestje zvija pravokotno v smeri roke osebe. Ko oseba dvigne 
komolec dviguje njegovo roko z dvigovanjem višine svojega stava. 


Komolec osebe prenese na svoj levi bok. Z obema rokama preprime osebo 
čez hrbtno stran dlani. Oba palca ima na spodnji strani zapestja. 

Desni bok zategne zato, da zaščiti genitalije pred udarcem in sicer tako, da 
desno nogo obrne malo navznoter proti osebi, dimlje pa nasloni osebi pod 
pazduho. Od osebe s pomočjo vzvoda zahteva drugo roko. Vklepa. S 
spodnjim delom lisic vklepa najprej obvladano roko. 


Pri tej metodi ostane oseba vklenjena spredaj, kar šteje za blažjo obliko 
vklepanja. 


Prehod upošteva usmeritve za sodobno izvajanje fizične sile: 


- učinkovit prijem (prijem okoli vratu), 

- izvajanje vklepanja tako, da oseba ne leži na tleh (z osebo ne 
brišemo po tleh), 

— težnja k obvladovanju osebe s čim večjim naleganjem stičnih točk, 

- | izvajanje fizične sile z obvladovanjem mase telesa, 

— - če se le da, se vklepa spredaj (bolj humana oblika). 


Zaradi nujnosti in elementov, ki sovpadajo s sodobno uporabo fizične sile 
je Vivodov prehod iz prijema okoli vratu v vklepanje ena najpomembnejših 
iznajdb uporabe fizične sile v zadnjem času. 

9 NRazdvajanje 


Kot posebnost razvitih sodobnih načinov uporabe fizične sile naj omenimo 
tudi razdvajanje. Zelo pogosto nastopi potreba po uporabi fizične sile z 
namenom razdvajanja dveh prerivajočih se oseb. Zanimivo je, da za ta, 
sicer zelo pogostih razlogov uporabe fizične sile, varnostno osebje do sedaj 
sploh ni imelo nobenih usmeritev. 


Pripadnik varnostnega osebja pred posegom o pretepu obvesti sodelavce 
na VO. Pretep dveh oseb skuša pripadnik varnostnega osebja preprečiti 
verbalno. Če ne zaleže, začne z razdvajanjem. Prerivanja in pretepe umirja 
v stilu sodnikov pri hokeju. Razgreteže umirja in razdvaja v takšni »obzirni« 
meri, da je jasno, da nima nič proti njim osebno, pri tem ne stoji neposredno 
med njimi, ampak pristopi s strani. Ne sodeluje pri pretepu, temveč pretep 
umirja — razdvaja. Če se kdo želi ob tem »spraviti nanj«, mu pokaže osebo, 
s katero se je pretepal, stopi korak nazaj in reče: »Z njim se pretepate, ne 
z menoj, jaz vaju samo umirjam.« Pri tem pripadnik varnostnega osebja 
silo, s katero razdvaja, tudi malo popusti. 

Če jih z zmerno silo ne uspe razdvojiti, aktivnejšo osebo prime s prijemom 
okoli vratu (ushiro jime). Ker je pomembno, da se oseba čim bolj umiri 
prijem izvedemo z vso odločnostjo. 


Obvladano osebo pripadnik varnostnega osebja »posede«. 

Drugo osebo poskuša s strani zadržati s srednjo silo (se z njo ne preriva in 
pretepa). Pripadnik varnostnega osebja pri temu uporabi pester dialog: 
»stopite do prijateljev (dekleta..), stopite do šanka, če boste še kaj pili, 
stopite na drug konec, če se želite zabavati, počakajte me na stranišču, da 
se umijete«- če je okrvavljen. Pripadnik varnostnega osebja ga pošlje torej 
tja, kamor domneva, da bo sam želel. 


Če osebo uspe začasno odsloviti. Ogovori sedečega, ko se vstane: »Kaj 
pa je bilo? Ne slišim vas, je preglasna glasba...stopite malo z menoj na 
stran, mi boste pri vhodu povedali, za kaj je šlo..«. 


Če oseba nadaljuje z napadom na prvo osebo (neglede ali prva oseba še 
sedi ali vstane), jo pripadnik varnostnega osebja ustavlja s strani, z notranjo 
roko (kot pri prijemu za pas) — glej spodaj. 

Če se druga oseba želi prerivati z pripadnikom varnostnega osebja, ji 
pripadnik varnostnega osebja pokaže sedečo osebo in ji reče: »z njim se 
pretepate, ne z menoj, jaz vas samo umirjam«. Ob tem pripadnik 
varnostnega osebja malo popusti tudi zadrževanje osebe. 

Če osebe zaradi intenzivnosti napada pripadnik varnostnega osebja ne 
more zadržati z roko, izvaja prijem okoli vratu in »posede« tudi njo. 


Če oseba vstane postopek ponovi, strpno vendar z več sile ob zategovanju 
prijema okoli vratu. 


Od osebe, ki se pokori, zahteva, da zapusti varovano območje. 
Ko se stvar umiri (ugotovi njegovo istovetnost, preda osebo drugemu 
pripadniku varnostnega osebja), se vrne še po drugo osebo in tudi od nje 


zahteva, da zapusti VO. 

9.1.1 MRazdvajanje skupin 


Pri razdvajanju je kot posebnost uporabe fizične sile treba nujno omeniti 
razdelano taktiko delovanja pri razdvajanju skupin. 


Postopek pripadnika varnostnega osebja ob konfliktu skupin: 


1. Obveščanje: 
- drugih pripadnikov varnostnega osebja v objektu, 
— | predstavnika organizatorja/naročnika varovanja, 
— | policijo ob že na prvi pogled resnih zadevah. 


2. Detektiranje (pripadnik varnostnega osebja ugotovi): 

- katere vloge imajo posamezniki (kdo je radovednež, kdo je del skupine, 
kdo od njih se prepira, kdo preriva in kdo pretepa ...); 

- opazuje tudi posebnosti udeležencev (obutev, hlače, majico, tetovažo, 
nakit..). 


3. Delovanje v varnem območju: 

— pristopi s strani, 

— vodi najprej postopek z mirnejšimi udeleženci, 

- najprej umika mirnejše udeležence, 

- razumne udeležence vključi v umirjanje kolegov, 

— deluje samo na varnem območju in zoper tiste udeležence, zoper 
katere lahko deluje varno. 

— zaključni posegi morajo biti strogo tehtani, predvsem sorazmerje 
moči. Izvedeni so lahko samo, če s tem posegom situacijo lahko 
zanesljivo obvladamo. 

10 Obramba pred napadom 


Obramba pred napadom ima povsem drugo komponento kot uporaba 
fizične sile, ki je potrebna za izvedbo službene naloge. Pri slednji lahko 
izbira čas, način delovanja in druge dejavnike. Predvsem deluje po principu 
ofenzivne eskalacije. Pri odvračanju napada se mora varnostno osebje 
obraniti v trenutku napada na njihovo življenje oz. telo. Gre predvsem za 
izjemno velik psihološki moment. Ta moment se veča glede na resnost 
napada in manjša sorazmerno s stopnjo usposobljenosti in številom 
izkušenj z uporabo fizične sile v praksi, pri čemer največ štejejo ravno 
izkušnje z defenzivno naravo. 


Večja, ko je stopnja usposobljenosti pripadnika varnostnega osebja, večja 
je tudi njegova samozavest, Večja samozavest prinaša tudi uporabo 
milejših oblik fizične sile in lažje prilagajanje intenzivnosti. Umirjena in 
preudarna reakcija pripadnika varnostnega osebja je pomemben dejavnik 
pri oblikovanju učinkovite obrambe. Prav tako tudi, pozneje uporabi oz. 
stopnjuje strožje oblike. Usposobljen in samozavesten pripadnik 
varnostnega osebja pri oblikovanju obrambe s svojim strokovnim 
ravnanjem zmanjšuje tudi stopnjo tveganja. 


Pri uporabi fizične sile pripadnike varnostnega osebja učimo številnih 
obramb. V praksi se je pokazalo, da se obrambe pred vsemi napadi 
improvizirajo, da je samozavest na nizkem nivoju in da se vedno hiti. Zato 
se je v skladu z legendarnim ameriškim napotilom za taktiko delovanja 
varnostnega osebja (KISS — Keep it simple stupid) razvil skupni imenovalec 
obramb, ki ga predstavljamo v okviru sodobnih načinov uporabe fizične sile. 


Hitrost gibanja napadalca proti pripadniku varnostnega osebja je temeljna 
in premo sorazmerna značilnost resnosti napada. Vendar gibanje osebe 
proti osebi še ne pomeni napada, dokler napadalec ne stopa v intimni oz. 
varni prostor napadenega. Zato je treba namen in resnost napada 
prepoznati. To stori tako, da od osebe verbalno jasno in gestikularno 
nazorno zahteva, da s približevanjem preneha. (glej sliko spodaj) V praksi 
takšno osebo čimprej ogovori, če ni časa, zavpije vsaj »stoj«. 

Pri nadaljnjem približevanju, ko zaznava, da gre dejansko za napad, 
pripadnik varnostnega osebja proti osebi dvigne dlan. Če prostor in čas 
dopuščata je priporočljivo izvesti tudi pol koraka nazaj. Z izvajanjem 
obrambe pripadnik varnostnega osebja začne preden se napadalec 
dotakne dlani (ne sme priti do prerivanja) 


Vsak resen napad ima svojo dinamiko, s čimer je dokaj nazorno in 
kontinuirano nakazana tudi smer napada. Zato je najpomembnejše pravilo 
umik iz smeri napada (stranski korak — side step) in dvojni blok. 

Pri uporabi fizične sile poznamo vrsto bolj ali manj zahtevnih obramb. 
Skupni imenovalec vseh napadov pa je gibanje proti pripadniku 
varnostnega osebja. Zato smo razvili najbolj univerzalno obliko obrambe 
pred napadi. To je stranski korak in dvojni blok. Stranski korak mora bita 
tako velik, da pripadnika varnostnega osebja iz smeri umakne v celoti. Če 
napad ni preveč agresiven pripadnik varnostnega osebja preide v Vivodov 
prijem. 


Če oseba napada z udarjanjem v glavo, sploh, če se napad zgodi iznenada, 
je prva podzavestna (in pravilna) reakcija ta, da se pripadnik varnostnega 
osebja zniža in z rokami pokrije glavo (guard). Pri tem lahko stopi tudi korak 
vzvratno, vendar nikoli več kot dva. (glej sliko spodaj) 

Torej tudi pri obrambi pred udarcem se v okviru dvojnega bloka zapre in 
izvleče s stranskim krakom. 


Pri zelo agresivnem napadu, suvanjem, udarci ipd., si lahko pripadnik 
varnostnega osebja pred prijemom okoli vratu pomaga tudi s strokovnim 
udarcem za preusmeritev pozornosti. 


Stranski korak in dvojni blok mora postati avtomatiziran proces obrambe. S 
tem pripadnik varnostnega osebja ubeži smeri napada. Nato je nujno, da 
glede na vrsto napada gradi tudi nadaljevanje obrambe. 

Stranski korak izvaja vedno zato, da se izogne navalu in silam s smeri 
napada. Pri stranskem koraku distanco do napadalca čimbolj zmanjša, da 
lahko preide v strokovni prijem. 


Če je napadalec fizično bistveno močnejši ali je napadalcev več, jih ohranja 
na distanci z umikanjem v varno smer. Svoj položaj izbira tako, da jih 
»postavlja v vrsto«, v kolikor umikanje ni več možno, izvede strokovne brce 
in udarce ter se pri tem čim bolj zapira in čim več giblje, da ponovno najde 
prostor za umik. 


Dobra izvedba obrambnih postopkov zase je tudi osnova za varovanje 
drugih. 


Napad traja praviloma toliko časa, dokler se napadalec giblje proti 
pripadniku varnostnega osebja oz. proti njemu deluje. Če se preusmerjen 
napadalec ponovno obrne proti pripadniku varnostnega osebja (tudi če se 
najprej obrne samo s pogledom), šteje, da oseba z napadom nadaljuje in 
lahko pripadnik varnostnega osebja uporabi strokovni udarec za 
preprečitev napada (gl. sliko spodaj). 

Ko je napadalec z napadom prenehal ali v praksi pogosteje, ko je uspel 
pripadniku varnostnega osebja napad odvrniti, pride v obvladovanje osebe 
glede na vrsto in resnost napada. Pri manj intenzivnih napadih pride v 
Vivodov prijem (gl. sliko spodaj) 


Pri večini resnih napadov se svetuje obvladovanje z davljenjem od zadaj 
(gl. sliko spodaj) 

V kolikor je napadalec napadal z nevarnim predmetom, lahko, kljub 
prenehanju aktivnega napada, pripadnik varnostnega osebja uporabi 
strokovni udarec za obvladovanje predvsem zato, da napadalec predmet 
spusti. Če napadalec za napad uporabi nevaren predmet, se ne šteje, da 
je s napadom prenehal, ko postane pasiven, temveč ko z napadom aktivno 
preneha (jasno pokaže), npr. odloži nevaren predmet, dvigne roke, se 
očitno umakne ipd. 

11 Subjektivni faktorji 


Policijski poklic, v katerem se prepletajo težko združljive zahteve in visoki 
ideali, je eden izmed težjih poklicev. Neposredna pripravljenost policista, 
da vstopi v nevarno situacijo, pri čemer lahko tvega tudi življenje, 
poznavanje prava in obvladovanje različnih praktičnih veščin, je sestavni 
del policijskega poklica oz. dela. Policist mora biti sposoben ravnati nasilno, 
uporabiti prisilna sredstva in ob tem morebiti celo poškodovati, raniti in ob 
izjemnih situacijah celo ubiti človeka. Prav tako mora biti sposoben 
spoštljivega in kulturnega odnosa do oseb v postopku, ob tem pa varovati 
njihove temeljne in druge pravice. Združevanje sposobnosti in znanj 
policista je izjemno zahtevno, saj mora biti policist sposoben določiti mejnik, 
kdaj umirjen pristop zamenjati s prisilnim in obratno. (Cerar 2009) 


Sorazmernost na eni strani prepoveduje prekomerno, na drugi strani pa 
ne dopušča nezadostnega ukrepanja. Polje sorazmernega delovanja 
ustvarja učinkovito deklaratorno vlogo v iskanju najmanjših posledic in 
varno izvršitvijo, kot nujen varnostni moment. Sorazmernost dopušča 
sorazmerno stopnjevanje intenzivnosti glede na naraščajočo upiranje oz. 
tveganje, istočasno pa ob sodelovanju oz. pokoravanju osebe zahteva 
sorazmerno popuščanje intenzitete. V praksi se sorazmernost uveljavlja 
pretežno preko robate ekslalacije zaostrovanja uporabe fizične sile, 
sorazmernost popuščanja pri izvedbi ukrepov pa je pogosto čisto zavrta. 


Sorazmernost je odvisna od taktičnega preudarka varnostnega osebja. 
Zakon o nalogah in pooblastilih policije taktični preudarek definira: Policisti 
pri opravljanju policijskih nalog ocenjujejo, katere odločitve, policijska 
pooblastila ali uradna dejanja bodo za učinkovito preprečevanje in 
odpravljanje nevarnosti izvedli, glede na dejstva in okoliščine, ki so jim bile 
znane v trenutku ocenjevanja. 

Vir: www.pfetraining-ap.com julij 2015 


Sorazmernost obrambe sledi možni grozeči posledici v času napada. Še 
tako izstopajoča nastala dejanska posledica (na eni ali drugi strani) ne sme 
bistveno vplivati na oceno možne grozeče posledice, ki je bila znana v 
trenutku ocenjevanja. Ob silobranu lahko pripadniki varnostnih struktur, 
enako kot vsaka druga oseba, za obrambo uporablja vse, tudi 
nekonvencionalne načine in sredstva, s poudarkom na sorazmernosti 
oblikovanja obrambe glede na pretečo nevarnost napada. 


Uspešnost odvrnitve napada je lahko včasih odvisna od odločnosti 
obrambe, ki lahko obrambo pripelje na samo mejo sorazmernosti ali, v 
določenem segmentu, za uspešno odvrnitev napada celo zahteva element 
nasprotnega napada po krilatici »Napad je najboljša obramba«. Vendar so 
to bolj izjeme, ki zahtevajo skrbno individualno presojo momenta in 
intenzivnosti tako pri izvajalcu kot pozneje pri ocenjevalcih sorazmernosti. 


Dolžnost kršitelja je, da po opozorilu preneha z ogrožanjem. V kolikor 
ne, se lahko zoper njega zakonito uporabi sorazmerno fizično silo. Ko 
pripadnik varnostnih struktur zakonito uporabi fizično silo, se nima nihče 
pravice braniti niti v izgovoru silobrana, saj silobran dopušča obrambo le 
pred protipravnim delovanjem. Stopnjevanje mora biti vedno nadzirano 
npr.,: če se oseba med izvajanjem strokovnega prijema okoli vratu upira in 
jo pripadnik varnostnega osebja težje kontrolira, iz transportnega prijema 
»ushiro jime« preide v prijem za umirjanje zaklenjen prijem okoli vratu 
»hadaka jime«. Pri tem je predvsem od srditosti upiranja osebe odvisno, 
kako lahko osebo umiri. Ker gre za poseg, pri katerem se vpliva na zavest 

osebe, je takšna oseba zmedena. Za okolico pa je izguba zavesti osebe 
kar šokantna. Zato je pri tem treba posebej pozorno ravnanje in obzirnost, 
da postopek ne dobi občutek izživljanja ali celo kaznovanja kot 
maščevalnost za srditost upiranja. 


Vir: www.theatlantic.com, julij 2015 


Arlene Stilwell z Državne univerze v New Yorku je odkrila, da ljudje, ko se 
maščujemo, vedno mislimo, da so bila naša dejanja utemeljena in pravična; 
kadar smo sami deležni maščevanja pa prav nasprotno, menimo, da je bilo 
to krivično in pretirano v primerjavi z našim prekrškom. Vsled te logike 
maščevanje hitro vodi v začaran krog nasilja: nekomu se maščujemo, ta 
meni, da je bilo to krivično, se maščuje nam, torej nazaj, mi se prav tako 
zatečemo k novim in vedno hujšim povračilnim ukrepom ter tako naprej, 
dokler ne gremo predaleč ali pa, zelo redko, prevlada zdrava pamet, ki 
konča spiralo maščevanja. 


Vnašanje osebnih občutkov v izvajanje ukrepa je nestrokovno. 
Najpogostejša sta gnev ali jeza, ki lahko privedeta do odločnejšega 
ukrepanja kot ga odobrava stroka. Lahko privede celo do prizvokov 
maščevanja. V eho nadgradnji se lahko pojavi tudi strah. Pri tem na strani, 
pri kateri obvladovanje situacije peša, strah raste. Pripadnik varnostnega 
osebja lahko zaradi strahu odstopi od izvedbe službene naloge ali obratno, 
uporabi strožje ukrepe od upravičenih. V primeru pojava strahu na 
nasprotni strani, lahko pripadnik varnostnega osebja to izrabi čez mejo, ki 

je potrebna za obvladovanje situacije (ustrahovanje). Lahko tudi oseba iz 
strahu stori kaj takšnega, zaradi česar mora pripadnik varnostnega osebja 
ukrepati odločneje. Tudi pomilovanje, solidarnost ipd. ima lahko za 
posledico odstop od službene naloge. Kot tudi obratno, oseba lahko 
izkoristi neodločnost pripadnika varnostnega osebja in se aktivneje upre ali 
celo napade. Posledično lahko eskalacija stanja zahteva od pripadnika 
varnostnega osebja, ki želi vzpostaviti določen red, da mora poseči po 
represivnejši obliki izvajanja ukrepa, ki praviloma osebi prizadene večje 
posledice, kot če bi odločno ukrepal v okviru svojega prvotnega namena. 


Vir: www.bloomberg.com julij 2015 

12 Zaključek 


Konkretne rešitve pa so se razvijale za potrebe zasebnih varnostnih 
subjektov, vendar je raziskava pokazala, da so rešitve zelo uporabne 
praktično v vseh strukturah, ki zakonito uporabljajo fizično silo,. 


Predlagano je bilo tudi, da se raziskava nadaljuje tudi za potrebe državnih 
organov. 


Raziskava je empirična, temelji na analizi preizkusov v praksi, zato ima 
veliko praktično vrednost. 


Spremljanje rezultatov v praksi je bilo vodilo razvoja. Aplikacije so vnešene 
v ožji krog izvajalcev. Razširiti jih je potrebno v čim širši krog uporabnikov 
- izvajalcev fizične sile. 


Raziskava ugotavlja, da bi bilo treba prevetriti doktrino in strategijo 
delovanja uporabe fizične sile tudi v represivnih organih in oblikovati 
humane in bolj korektne postopke po zgledu primerov iz raziskave. 


Raziskavo oblikuje svojevrsten pristop, ki temelji na pričakovanjih družbe, 
upošteva razmerja med metodami in reakcijami, ter temelji na povsem 
novem pogledu uporabe fizične sile. Gradivo prinaša izvirnost, unikatne 
rešitve in v strokovnem smislu prelomno vrednost. 


Ugotovitev so tako namenjene oblikovalcem politike kot tudi pristojnim za 
oblikovanje taktike izvajanja fizične sile. 


Raziskava je pokazala, da je bilo za vzpostavitev vzdržnega stanja 
potrebno uvesti celostno spremembo. Povsem na novo je bilo treba 
postaviti doktrino in strategijo delovanja, oblikovati humane in bolj korektne 
postopke. Sodobna razmišljanja so oblikovala nove rešitve. Tako se danes 
v strukturah, ki prehitevajo dojemljivost stroke, pojavljajo številni novi 
inštrumenti. 


Raziskava ne odkriva samo problemov, temveč daje tudi elementarna 
napotila in maksimalni meri navaja tudi konkretne rešitve. 


99 


13 Viri: 
Cerar, M (2009). Policisti in državljani. Sindikat policistov.si. Pridobljeno na 
www.sindikat-policstov.si/novice/122-policisti-in- državljani 


Ozvald K (1932) Osnovna psihologija, Priročna pedagoška knjižnica VII., 
Slovenska Šolska Matica 1932. 


Nemanič S (1995) Metodika vadbe samoobrambe na policijskih postajah. 
Ljubljana: Nemanič Silvo 


Nemanič, S. (1998) Fizična sila in elementi za njeno učinkovitost. Ljubljana: 
Nemanič Silvo. 


Predlog zakona o nalogah in pooblastilih policije EVA: 2010-1711-0005 


-  Veič, P., (1996), Kazenskopravna odgovornost za policijsko 
uporabo vatrenog oružja. Zagreb: Ministarstvo unutranjih poslova 
Republike Hrvatske. 

— Zakon o zasebnem varovanju s komentarjem, GV Založba 2012, 
Simon Savski in ostali. 

- Zakon o nalogah in pooblastilih policije /ZNPPol/Ur.l. RS, št. 
15/2013 

- Žaberl, M., (2008). Normativna ureditev policijske uporabe prisilnih 
sredstev v Republiki Sloveniji, (neobjavljeno doktorsko delo). 
Ljubljana: Pravna fakulteta. 

- Žaberl, M. (2009) Uporaba prisilnih sredstev. Ljubljana: Fakulteta 
za varnostne vede 


O avtorju: Domen Vivod, diplomiran pravnik, predstojnik BBR Security, 
inštruktor za specialno policijsko taktiko, inštruktor za taktiko varovanja, 
predavatelj na Zbornici za razvoj slovenskega zasebnega varovanja in 
drugih nosilcih javnih pooblastil za usposabljanje varnostnega osebja, avtor 
številnih strokovnih del in člankov. 


100 


101 


li 


] 
le: 


